Να δεις τι σου’ χω για μετά: ο Παναθηναϊκός στη χειρότερη θέση! - Super Sport FM | Η κορυφαία παγκύπρια αθλητική συχνότητα της Κύπρου\nΑΡΧΙΚΗ > ΕΛΛΑΔΑ > Να δεις τι σου’ χω για μετά: ο Παναθηναϊκός στη χειρότερη θέση!\nΝα δεις τι σου’ χω για μετά: ο Παναθηναϊκός στη χειρότερη θέση!\n30/05/2020 21:17 1030 Views\nΟ Γιάννης Σερέτης γράφει για το αναμενόμενο «διαζύγιο» Παναθηναϊκού – Δώνη και τα πάμπολλα προβλήματα που προκύπτουν στο Τριφύλλι ενόψει της επόμενης σεζόν.\nEγινε, λοιπόν, αυτό που περίμεναν οι περισσότεροι. Και στο timing που περίμεναν οι περισσότεροι, αμέσως μετά την επιστροφή του Τσάβι Ρόκα στην Ελλάδα. Μία ημέρα (προχθές βράδυ) πριν από την πρώτη παρουσία του Ισπανού τεχνικού διευθυντή στο «Γ. Καλαφάτης», ο Γιάννης Αλαφούζος αποφάσισε να κοινοποιήσει στον Γιώργο Δώνη τη μονομερή απόφαση για λύση της συνεργασίας τους στο τέλος της σεζόν. Με επιστολή (!) που διαβιβάστηκε στο σπίτι του 50χρονου κόουτς! Δεν έγινε η «έκπληξη». Διότι σε ένα κλαμπ στο οποίο πάλι όλα άρχισαν κατά έναν περίεργο τρόπο να λειτουργούν καλύτερα σε αγωνιστικό επίπεδο και χειρότερα σε όλα τα υπόλοιπα μετά την απόλυση του Νίκου Νταμπίζα, θα ήταν παράλογο να γίνει το λογικό. Δηλαδή να κάτσουν σ’ ένα τραπέζι Ρόκα και Δώνης, να συζητήσουν για τις διαφορές και τις διαφωνίες τους και να συνεχίσουν μαζί, κάνοντας αμοιβαίες υποχωρήσεις και τηρώντας τις δεσμεύσεις που θα έπαιρναν κοιτάζοντας ο ένας τον άλλο στο πρόσωπο. Απλά, ανθρώπινα, «λογιτιμίτικα». Ο Δώνης ήταν διατεθειμένος να το κάνει. Ο Ρόκα, προφανώς, όχι. Πιθανότατα με απόφαση Αλαφούζου, ο οποίος είναι αποφασισμένος να πληρώσει ακόμα μια αποζημίωση μετά από όσες έχει δώσει σε όλους τους προηγούμενους προπονητές. Και να σκεφτεί κάποιος ότι δεν είναι από τους μεγαλομετόχους που του αρέσουν οι αλλαγές προπονητών! Του αρέσουν όμως οι αλλαγές μοντέλων και οι αλλαγές τεχνικών διευθυντών που είναι το σημαντικότερο σε μια ομάδα…\nΑΦΟΥ ΗΘΕΛΕ «ΔΙΑΖΥΓΙΟ», Ο ΝΕΟΣ ΠΡΟΠΟΝΗΤΗΣ ΕΠΡΕΠΕ ΝΑ ΕΙΝΑΙ ΗΔΗ ΣΤΟ ΚΟΡΩΠΙ\nΠριν από λίγες ημέρες σημειώναμε: «Σε ποδοσφαιρικό κλαμπ στο οποίο και ο προπονητής και ο τεχνικός διευθυντής συζητούν περισσότερο με δημοσιογράφους παρά μεταξύ τους, λογική δεν μπορείς να βρεις εύκολα. Ας μην αποκλείσουμε, λοιπόν, τίποτα στο θέμα του κόουτς. Οι φήμες εντείνονται όλο και περισσότερο εδώ και τρεις εβδομάδες σχετικά με “ματιές” και επαφές του Ρόκα με προπονητές Segunda Division ώστε να είναι έτοιμος δια παν ενδεχόμενο, αλλά παραμένουν ανεπιβεβαίωτες και μόνο στο… τέλος της ιστορίας υπάρχει περίπτωση να μάθουμε και εμείς τι (θα) έχει συμβεί. Εκτός κι αν συμβεί το – βάσει των σημερινών δεδομένων – αναπάντεχο: να συζητήσουν επί της ουσίας για όλα τα θέματα Ρόκα και Δώνης, να βρουν κοινούς παρανομαστές, να καταλήξουν στα περισσότερα που τους ενώνουν συγκριτικά με αυτά που χωρίζουν και να προχωρήσει με ηρεμία το Τριφύλλι παρακάτω. Παραείναι λογικό όλο αυτό για να γίνει πραγματικότητα»: και τελικά, δυστυχώς για τον Παναθηναϊκό, προέκυψε η… επιβεβαίωση της εκτίμησης.\nΤο timing δεν ήταν ακριβώς «άκυρο», δεδομένου ότι ο Ρόκα επέστρεψε μόλις πριν από λίγες ημέρες στην Ελλάδα. Αφού (αποδείχηκε ότι) είχε ληφθεί η απόφαση για «διαζύγιο», αυτό έπρεπε να δρομολογηθεί πριν από τα play offs και χωρίς το θέμα του προπονητή να «σέρνεται» για επιπλέον ενάμιση μήνα. Το «άκυρο» ήταν ότι ο Ρόκα έμεινε τόσο πολύ στην πατρίδα του, ακόμα και μετά τη λήξη του lockdown, την έναρξη των προπονήσεων και αφού είχαν επιστρέψει στην Ελλάδα και οι ξένοι παίκτες της ομάδας! Αν ο Αλαφούζος ήθελε να ανακοινώσει το “διαζύγιο” πριν από τα play offs, θα έπρεπε ήδη ο Δώνης να είναι στο σπίτι του, να έχει έρθει ο νέος προπονητής, να αντιμετωπίσει τα play offs ως τεστ και να μάθει τα πάντα για την ομάδα και εν συνεχεία να αρχίσει ομαλά από το καλοκαίρι στην προετοιμασία για τη νέα σεζόν. «Ακυρος», επίσης, ήταν ο τρόπος. «Ατσαλος», ψυχρός, κακός. Όχι μόνο η επιστολή, αλλά και το ότι προπονητής και τεχνικός διευθυντής δεν συζήτησαν καν, καταδεικνύει το κλίμα παγετού. Ότι εδώ και πολύ καιρό στον Παναθηναϊκό δεν πηγαίνουν όλοι μαζί προς την ίδια κατεύθυνση, αλλά ο καθένας κοιτάζει αλλού…\nΟΛΟΙ ΠΛΗΝ ΠΑΝΑΘΗΝΑΪΚΟΥ ΚΡΑΤΗΣΑΝ ΤΟΝ ΠΡΟΠΟΝΗΤΗ ΤΟΥΣ\nΠλέον, εκτός του δεδομένου προβλήματος στα αποδυτήρια, το οποίο είναι τεράστιο και χρήζει ξεχωριστής ανάλυσης, πέραν της βαριάς ατμόσφαιρας που θα επικρατεί στα play offs όπου ελάχιστοι παίκτες θα έχουν φουλ κίνητρα με μια ομάδα που δεν έχει καν βαθμολογικό «στόχο» (δεν θα έπαιρνε τέτοια απόφαση ο Αλαφούζος αν υπήρχαν πιθανότητες έστω της τάξης του 1% για αναίρεση της «ευρωπαϊκής» ποινής), το πιο σημαντικό πρόβλημα που καλείται να αντιμετωπίσει ο Παναθηναϊκός είναι ενόψει της επόμενης σεζόν. Πρόβλημα με τον εαυτό του και έναντι των ανταγωνιστών του για ένα «ευρωπαϊκό» εισιτήριο (του χρόνου μόλις τέσσερα, παρεκτός και ο Ολυμπιακός φτάσει στον ημιτελικό του Europa League…).\nOι Ερυθρόλευκοι, όπως και ο ΠΑΟΚ, η ΑΕΚ, ο ΟΦΗ, ακόμα και ο βασανισμένος εδώ και μήνες Άρης, έκαναν το λογικό: στο καλοκαίρι του «κορονοϊού», με ελάχιστο διαθέσιμο χρονικό διάστημα για διακοπές και ανασύνθεση της ομάδας ενόψει της εκκίνησης της επόμενης σεζόν, κράτησαν τους προπονητές τους. Για να υπάρχει μια συνέχεια, μια ομαλή μετάβαση πάνω από τα τεράστια εμπόδια του κορονοϊού. Ο Παναθηναϊκός αλλάζει προπονητή. Μετά από δυο χρόνια! Και μάλιστα έναν προπονητή που ξέρει ακόμα και… τι χρώμα μποξεράκι φορά κάθε παίκτης του που λέει ο λόγος. Έναν προπονητή που είχε τα αποδυτήρια μαζί του και που απέδειξε ότι αν του δοθεί χρόνος και «εργαλεία» μπορεί να φτιάξει κάτι παραπάνω από αξιοπρεπές. Κάτι όμορφο. Δεν είναι, ασφαλώς, τέλειος ο Δώνης. Εχει ελαττώματα. Όμως ειδικά σ΄ αυτό το timing, ειδικά αυτό το καλοκαίρι, αυτός θα ήταν ο ιδανικός γι’ αυτόν τον Παναθηναϊκό, ακόμα κι αν ο Ρόκα είχε συμφωνήσει με τον Κλοπ ή τον Γκουαρδιόλα.\nΣΟΒΑΡΟΣ ΚΙΝΔΥΝΟΣ ΝΑ ΜΕΙΝΕΙ ΚΑΙ ΤΟΥ ΧΡΟΝΟΥ ΕΚΤΟΣ ΕΥΡΩΠΗΣ\nΔεν θα πάει στο Κορωπί κάποιος από τους δύο κορυφαίους της γης. Θα πάει πιθανότατα ένας προπονητής από την Ιβηρική, που δεν θα ξέρει που παν’ τα τέσσερα, ακόμα κι αν έχει ήδη συμφωνήσει από τώρα και κάθεται για ενάμιση μήνα και παρακολουθεί τους πάντες από DVD. Ξένος μεταξύ ξένων και με μια ομάδα που αλλάζει τη μισή ενδεκάδα της, εν αντιθέσει με τους ανταγωνιστές της, οι οποίοι (πλην Αρη) θα διατηρήσουν το μεγαλύτερο ποσοστό του κορμού τους!\nΟ Παναθηναϊκός κατάφερε για πολλοστή φορά να κάνει ο ίδιος πιο δύσκολη τη ζωή του. Κι αν δεν είναι εύστοχες οι επιλογές του Ρόκα (να δούμε πόσο θα μείνει κι αυτός, παρά την εμπιστοσύνη που του δείχνει ο Αλαφούζος αυτή την περίοδο…), θα κινδυνεύσει να μείνει εκτός Ευρώπης και το επόμενο καλοκαίρι. Όχι λόγω χρεών και UEFA αυτή τη φορά. Αλλά επειδή για ακόμη μια φορά φέρνει στο νου τη… διαχρονική ατάκα του Νταμπίζα, από την εποχή της πρώτης απόλυσής του: «Στον Παναθηναϊκό καταργήθηκε η ποδοσφαιρική λογική». Εμείς προσθέτουμε: καταργήθηκε και πάλι από την εν μία νυκτί απροσδόκητη απόλυσή του πριν από λίγους μήνες. Πάλι χωρίς συζήτηση για τα λάθη των δύο πλευρών. Πάλι χωρίς προσπάθεια για επίλυση των διαφορών. Πάλι… έτσι, «αποφασίζομεν, διατάσσομεν και πληρώνομεν αποζημιώσεις». Σαν δυο τσακωμένους συζύγους που δεν μιλούν μεταξύ τους σε μια ξοφλημένη από καιρό σχέση…\nY.Γ. Είναι δυνατόν μετά από όλα όσα έχουν συμβεί από τον Φεβρουάριο και έπειτα να πιστεύει ο Γιάννης Αλαφούζος ότι δεν επρόκειτο να διαρρεύσει και η είδηση της επιστολής του και η επιστολή αυτή καθ΄αυτή; Είναι να σηκώνεις τα χέρια ψηλά κάποιες φορές…


Σήμερα καταψηφίζω το νομοσχέδιο της γερμανικής κυβέρνησης με τον παραπλανητικό τίτλο «Οικονομική βοήθεια για την Ελληνική Δημοκρατία». Με αυτό προσπαθεί να μας πείσει, ότι θέλει τάχα να βοηθήσει τους Έλληνες. Αυτό είναι ένα ψέμα. Ούτε ένα σεντ από τα 130 δισεκατομύρια ευρώ του σχεδίου δε θα πάει στον ελληνικό λαό. Το ελληνικό κράτος θα πάρει τα λεφτά, για να ξεπληρώσει τα χρέη του στις γερμανικές, γαλλικές και ελληνικές τράπεζες. Η δήθεν βοήθεια δε δίνεται στον ελληνικό λαό, αλλά στις ευρωπαϊκές τράπεζες.\nWir sind alle Griechen! Είμαστε όλοι Έλληνες!\nαλληλεγγύη αριστερά Γερμανία ευρώπη κρίση imfgr\nΕμένα μου άρεσε η τοποθέτησή τους...\n2/28/2012 11:22 π.μ.


Νόσος Πάρκινσον και Διατροφή: Πώς σχετίζονται; – Λόγος της Πέλλας\nHome/Υγεία & Ομορφιά/Διατροφή/Νόσος Πάρκινσον και Διατροφή: Πώς σχετίζονται;\nlogosp 10/04/2021\tΔιατροφή, Σας ενδιαφέρει!, Υγεία & Ομορφιά\nΛίγο έως πολύ όλοι μας θα έχουμε ακούσει για τη νόσο του Πάρκινσον ή ακόμη θα γνωρίζουμε κάποιον που πάσχει από αυτή\nΠρόκειται για μια νευροεκφυλιστική ασθένεια του κεντρικού νευρικού συστήματος. Τι σημαίνει αυτό; Με απλά λόγια στη νόσο αυτή ο εγκέφαλος του ατόμου σταματά σιγά σιγά να παράγει τον νευροδιαβιβαστή ντοπαμίνη. Με όλο και λιγότερο ντοπαμίνη, το άτομο έχει όλο και μικρότερη ικανότητα να ελέγξει τις κινήσεις, το σώμα και τα συναισθήματά του.\nΣτα πρώτα συμπτώματα της νόσου περιλαμβάνονται ο τρόμος (τρέμουλο), η ακαμψία, η βραδυκινησία και η δυσχέρεια στη βάδιση. Αργότερα μπορεί να υπάρξουν ψυχιατρικές εκδηλώσεις, με την άνοια να εμφανίζεται στα πιο προχωρημένα στάδια της νόσου, ενώ η κατάθλιψη αποτελεί επίσης ένα συχνό σύμπτωμα.Η νόσος Πάρκινσον είναι συχνότερη στη τρίτη ηλικία και συχνότερη στις ηλικίες άνω των 50 ετών. Υπολογίζεται ότι περίπου 1% του γενικού πληθυσμού άνω των 65 ετών πάσχει από την νόσο\nΕπιστημονικές ομάδες υποστηρίζουν ότι υπάρχουν τρόφιμα που είναι πιθανόν να συμβάλλουν στην πρόληψη, όπως τα φρούτα και τα λαχανικά. Πιο συγκεκριμένα, προτείνεται ότι η κατανάλωση φρούτων, λαχανικών, ψαριών, οσπρίων, ξηρών καρπών και προϊόντων ολικής άλεσης συνδέεται με μικρότερο κίνδυνο εκδήλωσης της νόσου του Πάρκινσον. Αντίθετα, τα γαλακτοκομικά προϊόντα φαίνεται να αυξάνουν τον κίνδυνο εμφάνισης της ασθένειας. Η συσχέτιση αυτή εμφανίζεται πιο έντονα στους άνδρες, ωστόσο περαιτέρω έρευνα είναι απαραίτητη, καθώς υπάρχουν μελέτες που δεν επιβεβαιώνουν αυτά τα ευρήματα.parkinson disease 01 Επιπρόσθετα, αρκετές είναι οι μελέτες που συνδέουν την κατανάλωση καφέ και τσαγιού με μειωμένο κίνδυνο εμφάνισης της νόσου και άλλες που αναδεικνύουν ότι η κατανάλωσή τους μπορεί να καθυστερήσει την εμφάνιση των συμπτωμάτων στους πάσχοντες.\nΗ νόσος του Πάρκινσον συνδέεται συχνά με μειωμένη κινητικότητα του εντέρου και κατ’ επέκταση δυσκοιλιότητα. Η καλή ενυδάτωση και η πρόσληψη 20-25 γραμμαρίων φυτικών ινών καθημερινά μπορεί να ανακουφίσει από το δυσάρεστο αυτό σύμπτωμα. Οι ασθενείς λοιπόν θα ήταν καλό να καταναλώνουν καθημερινά τροφές πλούσιες σε φυτικές ίνες όπως φρέσκα φρούτα, άφθονες σαλάτες, όσπρια και ολικής αλέσεως προϊόντα, όπως δημητριακά πρωινού ολικής άλεσης…. διαβάστε περισσότερα εδώ\nPrevious Προγνωστικά στοιχήματος Πέντε ματς είναι… πολλά!\nNext Πώς θα πάρουν τη σύνταξη τους οι 139.000 εν αναμονή δικαιούχοι


Περνάμε την ώρα μας με την κακόγουστη φάρσα! – XanthiFans\nΟ περιοδεύων θίασος του Καραντώνη σήμερα έδωσε άλλη μία παράσταση. Την περιμέναμε αφού ήταν κάτι το οποίο το είχαμε επισημάνει από το παιχνίδι με τον ΠΑΣ Γιάννινα. Είναι πλέον καταφανέστατο ότι όσο φτάνουμε προς το τέλος του πρωταθλήματος, η Super League θα γεμίσει «Καραντώνηδες».\nΑποτελούν πλέον μια κακόγουστη φάρσα με την οποία εμείς ασχολούμαστε μόνο για να περνάμε την ώρα μας! Για εμάς το μυαλό μας είναι στο παιχνίδι με τον Λεβαδειακό! Οι παίκτες μας ας δίνουν σε κάθε παιχνίδι τον καλύτερό τους εαυτό και όπου βγει!\n← Η διοίκηση το… πίστευε;\nΚαλό σου ταξίδι αρχηγέ! →\n-176Ημέρες -17Ώρες -35Λεπτά -27Δεύτερα


Η Astron Aerospace παρουσίασε έναν επαναστατικό κινητήρα με ελληνική ονομασία και βάρος μόλις 16 kg. Μπορεί να γίνει η "σανίδα σωτηρίας" των ΜΕΚ;\nΤην εποχή που οι αυτοκινητοβιομηχανίες έχουν στρέψει το βλέμμα τους στον εξηλεκτρισμό των οχημάτων τους και στον περιορισμό της χρήσης των ΜΕΚ, έρχεται η Astron Aerospace για να δείξει πως δεν έχουν τελειώσει ακόμα τα… ψωμιά των κινητήρων εσωτερικής καύσης.\nΓαλλία και Γερμανία πιέζουν για να καθυστερήσει η κατάργηση των ΜΕΚ\nΚλιματικός νόμος- Κατάργηση των ΜΕΚ το 2030 και ταξί μηδενικών εκπομπών το 2026 για την Ελλάδα\nΠριν από λίγες μέρες παρουσίασε το project ενός κινητήριου συνόλου που φέρει την ελληνική ονομασία «Omega 1» και αναπτύχθηκε με τέτοιο τρόπο ώστε να λειτουργεί με διαφορετικά καύσιμα, παράγοντας χαμηλές ποσότητες ρύπων. Μάλιστα, όπως αποκάλυψε η Astron, ο συγκεκριμένος κινητήρας θα μπορεί να χρησιμοποιηθεί τόσο σε αυτοκίνητα, όσο σε μοτοσικλέτες, αεροπλάνα και σκάφη θαλάσσης.\nΤο βάρος του είναι μόλις 15.9 kg ενώ είναι ικανός για να παράγει 160 PS και 230 Nm ροπής, με το ρελαντί να είναι στις 1.000 rpm και ο «κόφτης» να έρχεται στις 25.000 rpm! H λειτουργία του βασίζεται στη λογική των κινητήρων Wankel χρησιμοποιώντας δύο ζεύγη από ρότορες, όπου το καθένα έχει τη δική του αποστολή: το ένα αναλαμβάνει τη συμπίεση και το άλλο την καύση.\nΈνα από τα επαναστατικά του στοιχεία είναι ότι η πίεση του turbo μπορεί να ξεπεράσει τα 14 bar όταν ο ίδιος αριθμός σε έναν συμβατικό κινητήρα με το… ζόρι φτάνει στο 1.5 bar. Αυτό σημαίνει ότι ο Omega 1 μπορεί να δημιουργήσει πολύ μεγαλύτερο έργο καταναλώνοντας την ίδια ποσότητα καυσίμου και συμβαδίζοντας με τις περιβαλλοντικές απαιτήσεις της σύγχρονης εποχής.\nΤo σύνολο είναι αερόψυκτο, η ανάγκη για αλλαγή των λιπαντικών έρχεται μετά από 80.000 km, ενώ ο χρόνος που απαιτείται για τη συντήρησή του ορίζεται στις 100.000 ώρες λειτουργίας. Όπως προαναφέραμε στην αρχή του κειμένου, όλα αυτά βασίζονται σε ένα project και αυτό που μένει είναι να δούμε είναι αν ο Omega 1 μπορεί να μεταφερθεί -με όλα αυτά τα στοιχεία- και στην πραγματική (αυτοκινητική) ζωή. Δύσκολο...\nΜέχρι τότε, ενημερωθείτε σχετικά με τη λειτουργία του, μέσα από το παρακάτω video….


Οταν ο Κωστής Παλαμάς έγραφε για «την πόρνη Ρωμιοσύνη, τον περίγελο τωνΕυρωπαίων και τον Ρωμιό που ξανάσκυψε να γίνει σκλάβος».\nΑρχική σελίδαποικίλαΟταν ο Κωστής Παλαμάς έγραφε για «την πόρνη Ρωμιοσύνη, τον περίγελο τωνΕυρωπαίων και τον Ρωμιό που ξανάσκυψε να γίνει σκλάβος».\nΤο 1908 η Ελλάδα για άλλη μια φορά είναι ταπεινωμένη. Μετά την πτώχευση του Τρικούπη και τις ήττες, οι δανειστές ελέγχουν την πολιτική και οικονομική ζωή της χώρας. Ίντριγκες, ψέμματα, φόροι και χαράτσια.\nΟ λαός πεινάει. Δεν υπάρχει καμία αισιοδοξία και ο Κωστής Παλαμάς γράφει το ποίημα «Γύριζε».Με ποιητική ακρίβεια, μιλά ευθέως για «την πόρνη Ρωμιοσύνη, τον περίγελο των Ευρωπαίων, τους στέρφους μανδαρίνους και τον Ρωμιό που ξανάσκυψε να γίνει σκλάβος». Σήμερα, 110 χρόνια μετά, ο ποιητής είναι πιο επίκαιρος από ποτέ. Κρίμα που δε διαβάσαμε τους στίχους του όταν έπρεπε.Ο Κωστής Παλαμάς πέθανε στις 27 Φεβρουαρίου 1943. Μία μέρα αργότερα, τελέστηκε η κηδεία του, η οποία εξελίχτηκε σε κορυφαία αντιστασιακή εκδήλωση ενάντια στη γερμανική κατοχή.Γύριζε Γύριζε, μη σταθείς ποτέ, ρίξε μας πέτρα μαύρηο ψεύτης είδωλο είναι εδώ, το προσκυνά η πλεμπάγια\nη Αλήθεια τόπο να σταθή για μια στιγμή δε θάβρη.Αλάργα. Νέκρα της ψυχής της χώρας τα μουράγια.Η Πολιτεία λωλάθηκε, κι απόπαιδα τα κάνειτο Νου, το Λόγο, την Καρδιά, τον Ψάλτη, τον Προφήτη κάθε σπαθί κάθε φτερό, κάθε χλωρό στεφάνιστη λάσπη. Σταύλος ο ναός, μπουντρούμι και το σπίτι.Από θαμπούς δερβίσηδες και στέρφους μανταρίνους,κι από τους χαλκοπράσινους η Πολιτεία πατιέται. Χαρά στους χασομέρήδες! Χαρά στους Αρλεκίνους!Σκλάβος ξανάσκυψε ο ρωμιός και δασκαλοκρατιέται.Δεν έχεις, Όλυμπε, θεούς, μηδέ λεβέντες η Όσσα\nραγιάδες έχεις, μάνα γη, σκυφτούς για το χαράτσικούφιοι και οκνοί καταφρονούν τη θεία τραχιά σου γλώσσα\nτων Ευρωπαίων περίγελα και των αρχαίων παλιάτσοι.Και δημοκόποι Κλέωνες και λογοκόποι Ζωίλοικαι Μαμμωνάδες βάρβαροι και χαύνοι λεβαντίνοι λύκοι, κοπάδια, οι πιστικοί και ψωριασμένοι οι σκύλοικαι οι χαροκόποι αδιάντροποι, και πόρνη η Ρωμιοσύνη!Κωστής Παλαμάς


AnnyraMath: Δεν μας πάνε ''σωσίβια και κολύμπι''…\nΔεν μας πάνε ''σωσίβια και κολύμπι''…\nΗ κακή οικονομική πολιτική των τελευταίων χρόνων από τους αξιοθρήνητους αδαής, ‘’παρτάκιδες’’ πολιτικούς της χώρας και τα διάφορα ‘’λαμόγια’’ που έλεγχαν τις καίριες θέσεις του Δημόσιου τομέα, η Ελλάδα βρέθηκε να βουλιάζει σένα ωκεανό εξωτερικών χρεών.\nΕπί σχεδόν τρία χρόνια οι κραυγές των υποψιασμένων ανθρώπων, μαζί με τις δικές μου, που έβλεπαν το καλοστημένο παιχνίδι της Ευρώπης σε βάρος της χώρας και το ακυβέρνητο των λειψών πρωθυπουργών μας (που δυστυχώς μόνο το επίθετο τους συνέδεε με τους παραδοσιακούς ‘’μεγάλους’’ ηγέτες που προηγήθηκαν). Οι κραυγές αυτές έβγαιναν, ''κράζοντας'' για τον λάθος δρόμο που ακολουθούσαν και το πως σίγουρα, θα οδηγηθεί η χώρα στον πνιγμό. Δυστυχώς όμως, οι φωνές μας, δεν έκαμψαν την αλαζόνα στάση των συγκεκριμένων κυβερνώντων. Ο Κώστας Καραμανλής και ο Γιώργος Παπανδρέου ή αλλιώς τα δύο πολιτικά κόμματα, ΝΔ και ΠΑΣΟΚ, φέρουν την ολική ευθύνη της σημερινής καταστροφής που έχει υποστεί το πολιτικό και κοινωνικό σύστημα της Ελλάδας.\nΉταν αδύναμοι, αποδείχθηκαν λίγοι για να αποτρέψουν την σήψη που είχε ήδη προσβάλει το πολιτικό σύστημα από τη δικομματική τριαντάχρονη ύπαρξή των κομμάτων τους στο τιμόνι της ελληνικής κυβέρνησης.\nΤο τελευταίο διάστημα είχα σωπάσει, πίστευα, πως η σιωπή μου ήταν καλλίτερη από την εναντιωμένη γραφή κατά του σηψαιμικού συστήματος. Θέλησα με τούτον τον τρόπο να αφυπνίσω συνειδήσεις…\nΈτσι, μέσα λοιπόν από τα ορατά και αισχρά πολιτικά λάθη καταλήξαμε στην ακυβερνησία!\nΚαι βρεθήκαμε όλοι μαζί στο δια ταύτα: ‘’Σωσίβια και κολύμπι’’.\nΤο φοβικό αβέβαιο σήμερα. Και που όσο περνούν τα λεπτά, οι ώρες, ο χρόνος, τόσο περισσότερο μουδιασμένους βρίσκει, από τον τρόμο της αυριανής ημέρας, τους πολίτες που έφθασαν στη κάλπη με οργή και θυμό.\nΕπιλέχθηκαν, βέβαια μόνο, από τα δύο τρίτα των Ελλήνων ψηφοφόρων, ‘’νέα’’ κόμματα που έχουν θεμελιώσει τις ιδέες, τις αρχές τους στο σύγχρονο όλεθρο του αδελφοπόλεμου (1945-1949).\nΤο άλλο τρίτο των ψηφοφόρων ποίησε τη νύσσα, αδιαφορώντας για το μέλλον τους…\nΓυρίζοντας όμως στο ‘’σκοτεινό’’ μοντέλο του παρελθόντος μας, δεν πρόκειται να εξέλθουμε από τη οικονομική, πολιτική και κοινωνική κρίση που αντιμετωπίζει σήμερα η χώρα. Δεν υπάρχουν στεγανά πια, στο ‘’σκαρί’’, όπου θα μπορέσουν να σηκώσουν το τεράστιο λάθος ενός νέου αδελφοπόλεμου.\nΈλληνες, πριν φορέσετε τα σωσίβια και πριν πηδήξετε στον ωκεανό κατεχόμενοι από οργή και θυμό, την ύστατη αυτή στιγμή, αναλογιστείτε: πως έχετε ακόμη μια ευκαιρία…\nΗ τελευταία μας ευκαιρία, λίγο πριν το βούλιαγμα, είναι στις εκλογές που σύντομα έρχονται. Κλείστε τα αυτιά σας στις σειρήνες της προβοκάτσιας, συλλογιστείτε το σπαραγμό της σύγχρονης ιστορίας μας… Πείτε όχι σε κάθε ξενόφερτο πολιτικό στοιχείο. Είμαστε γεννήτορες της ΔΗΜΟΚΡΑΤΙΑΣ και απόγονοι ενός πανάρχαιου λαού που μετέδωσε στην οικουμένη τον πολιτισμό. Για αυτά και μόνο αξίζει να αποτρέψουμε κάθε παρότρυνση που μας οδηγεί σε σωσίβια και κολύμπι!\nYanni Spiridakis 9 Μαΐου 2012 - 11:25 π.μ.\nείναι προφανές πως αποφαίνεσαι υπέρ κάποιων πολιτικών δυνάμεων, παραμένει ωστόσο ασαφές σε ποιες αναφέρεσαι :[\nAnnyra Math 9 Μαΐου 2012 - 12:54 μ.μ.\nΚαλέ μου φίλε, συνοδοιπόρε σε χαιρετώ.\nΝαι, το σημερινό άρθρο έχει πολιτική τοποθέτηση. Μια τοποθέτηση όμως που δείχνει καθαρά προς τις δημοκρατικές κοινωνίες… Δηλαδή στη ορθή και δημοκρατική διακυβέρνηση της Ελλάδας!!!\nΤώρα για πολιτικά κόμματα; ας επιλέξει ο καθένας το πιο δημοκρατικό.\nYanni Spiridakis 10 Μαΐου 2012 - 11:18 π.μ.


ΜΕΛΙ "ΛΗΘΑΙΟΝ": ΠΩΣ ΘΑ ΑΠΟΔΙΔΟΥΝ ΦΠΑ ΠΑΡΑΓΩΓΟΙ-ΠΩΛΗΤΕΣ.\nΑπόφαση με την οποία καθορίζει τον τρόπο απόδοσης και επιστροφής ΦΠΑ για αγρότες του ειδικού καθεστώτος οι οποίοι πωλούν προϊόντα παραγωγής τους από δικό τους κατάστημα ή από λαϊκές αγορές ή τα εξάγουν ή τα παραδίδουν σε άλλο κράτος – μέλος εξέδωσε το υπουργείο Οικονομικών.\nΣύμφωνα με αυτή, λοιπόν:\n- H επιστροφή ΦΠΑ πραγματοποιείται δια συμψηφισμού με το φόρο εκροών που προκύπτει για κάθε φορολογική περίοδο που υπάγονται στο κανονικό καθεστώς ΦΠΑ.\n- Στην περίπτωση που προκύπτει πιστωτικό υπόλοιπο, αυτό επιστρέφεται.\nΤο ειδικό στοιχείο (τιμολόγιο) εκδίδεται θεωρημένο για κάθε παράδοση. Στην περίπτωση που έχουν εκδοθεί Δελτία Αποστολής, μπορεί να εκδίδεται ανά εβδομάδα, δεκαήμερο, δεκαπενθήμερο, ή μήνα, για τις παραδόσεις που πραγματοποιήθηκαν εντός των χρονικών αυτών διαστημάτων. Στην περίπτωση που το εν λόγω στοιχείο εκδίδεται κάθε μήνα, μπορεί να εκδίδεται μέχρι την 15η ημέρα του επόμενου μήνα με ημερομηνία έκδοσης την τελευταία ημέρα του προηγούμενου. Η αρίθμηση του ειδικού στοιχείου είναι αύξουσα προοδευτική τουλάχιστον ανά έτος.\n- Η αξία που αναγράφεται στο ανωτέρω ειδικό στοιχείο είναι η κανονική αξία ήτοι η αξία που θα έπρεπε να καταβάλλει οποιοσδήποτε αγοραστής ευρισκόμενος στο ίδιο στάδιο εμπορίας αγροτικών προϊόντων, κατά το χρόνο της παράδοσης σε ανεξάρτητο προμηθευτή αγροτικών προϊόντων, υπό συνθήκες πλήρους ανταγωνισμού, προκειμένου να αποκτήσει τα εν λόγω αγροτικά προϊόντα (μέση τιμή χονδρικής). Η αξία αυτή αποτελεί και το κόστος των πωληθέντων αγροτικών προϊόντων ιδίας παραγωγής.\n- Για τις επιστρεφόμενες ποσότητες αγροτικών προϊόντων στην αγροτική εκμετάλλευση, στην περίπτωση που το ειδικό στοιχείο εκδίδεται για κάθε παράδοση, εκδίδεται ειδικό στοιχείο με αρνητικό πρόσημο.\nΓια τον πρώτο μήνα εφαρμογής γίνεται δεκτό, σε όσες περιπτώσεις δεν έχει εκδοθεί το ειδικό στοιχείο για κάθε παράδοση, να εκδοθεί συνολικά για όλες τις παραδόσεις έως 15 Νοεμβρίου 2010 με ημερομηνία 31.10. 2010.\nΤελευταία ανανέωση ( 22.10.10-15:15 )\nπηγη αγροτικα νεα.


Ψάρι-τέρας σκόρπισε τον τρόμο στην Κίνα - Kliktv.gr\nΨάρι-τέρας σκόρπισε τον τρόμο στην Κίνα\n18 Φεβρουαρίου 2019 045\nΣοκαρισμένοι απέμειναν οι κάτοικοιόταν εντόπισαν μέσα στη λίμνη ένα ιδιόμορφο που το μισό μοιάζει με χελώνα και το υπόλοιπο με φίδι.\nΤαυτοποιήθηκε ως είδος αλιγάτορα που ζει στη Βόρεια και Κεντρική Αμερική.\nΣύμφωνα με την εφημερίδα Guangzhou Daily, το ψάρι βρέθηκε στις 9 Φεβρουαρίου σε λίμνη στο πάρκο της Γκουανγκζού. Υπολογίζεται ότι το μήκος του ήταν στα δύο μέτρα και δεν μπορούσαν να αντιληφθούν το είδος του.\nΨαράδες όταν είδαν τις φωτογραφίες του κατάλαβαν ότι πρόκειται για ένα είδος αλιγάτορα. Αμέσως οι αρμόδιοι τοποθέτησαν προειδοποιητικές πινακίδες για να μην κολυμπά το κοινό στη λίμνη. Η είδηση δημοσιοποιήθηκε και τα Μέσα προκάλεσαν πανικό χαρακτηρίζοντας το ψάρι ως “ο φονιάς του νερού” και “άγριο”.\nΤο ψάρι πιάστηκε σήμερα, Δευτέρα, έπειτα από τετράωρη επιχείρηση. Τελικά ήταν μόλις 1,2 μέτρα. Μαζί του έπιασαν άλλο ένα παρόμοιο ψάρι περίπου 900 εκατοστών. Εικάζεται ότι έφθασαν στην κινεζική λίμνη από τον ποταμό Περλ όταν είχαν ξεχάσει μία πύλη ανοιχτή το 2013.\nΠηγή Ψάρι-τέρας σκόρπισε τον τρόμο στην Κίνα\nHyundai: Ο σχεδιασμός του Santa Cruz θα είναι πιο εντυπωσιακός από του concept


Γιάννης Ντούρος: Ανοιχτή επιστολή προς τον υποψήφιο Δήμαρχο Ιωαννιτών κ. Φίλιππα Φίλιο\nΓνωστος ο βιος, γνωστη και η πολιτεια καθενος σε τουτη την πολη.\nΔυστυχως για ολους τους ντενεκεδες που θελουν "να προσφερουν" Ο κοσμος ειναι μικρος και τα Γιαννενα μικροτερα.\nΕτσι η καλλιτερη προσφορα οσων κατα καιρους "υπηρετησαν" απο οποιαδηποτε θεση - δηλαδη συνεβαλαν στην καταστροφη αυτης της πολης - θα ηταν να εξαφανιστουν απο το προσκηνιο.\nΑρκετα κυριαρχησε το πολιτικοσυνδικαλιστικο αληταριο.\nΑρκετα ικανοποιησαν ολοι οι μασκαραδες τις αρρωστημενες φιλοδοξιες τους.\nΚαιρος να αποσυρθουν με τη νοσοκομα τους που θα φροντιζει να παιρνουν τα ψυχοφαρμακα τους στην ωρα τους.\nΤην παροιμια "ειπε ο γαϊδαρος τον πετεινο κεφαλα"\nτην εχετε ακουσει ποτε;\n25 Σεπτεμβρίου 2010 - 10:05 μ.μ.\nΕνότητα Πολιτών είπε...\nΗ απάντηση της παράταξης στο ιστολόγιό μας.\nΑπάντηση για την επιστολή του Χάρη Λεοντάρη\nPosted on 21/09/2010 by enotitapoliton\nΜε αφορμή την επιστολή του πρώην δημοτικού συμβούλου Χάρη Λεοντάρη, από την «Ενότητα Πολιτών- Νέα Γιάννενα» γίνονται γνωστά τα εξής:\nΟ κ. Χάρης Λεοντάρης υπήρξε μέλος της παράταξης. Επί μακρόν διατύπωνε αντίθετες απόψεις με αυτές της πλειοψηφίας. Παρόλα αυτά, κλήθηκε να συστρατευθεί στον αγώνα. Επέλεξε να δηλώσει «απών». Είναι ο ίδιος λοιπόν που έθεσε εαυτόν εκτός παράταξης.\nΑντιθετα ο Χαρης Λεονταρης γραφει στην αναρτηση του απευθυνομενος στον Φιλιο το εξης:\n... Απαξιώνεις τη συμμετοχή μας στο ψηφοδέλτιο και δεν καταδέχεσαι ούτε καν να μας πεις το γιατί! ...\nΠου σημαινει οτι οχι μονον δεν δηλωσε "απων" αλλα αντιθετα εκδηλωσε και ενδιαφερον να ειναι υποψηφιος.\nΉ η Ενοτητα Πολιτων ψευδεται ή ο Λεονταρης.\nΔηλαδη έχουμε τουλαχιστον εναν ψευτη, αν και το πιθανοτερο ειναι να ψευδονται και οι δυο.\nΑλλωστε η τοπικη αυτοδιοικηση ειναι περισσοτερο διαβρωμενη απο την κεντρικη πολιτικη σκηνη.\nΔεν υπαρχει καθικι που να μη φιλοδοξει να "κυβερνησει".


Μητροπολίτης Λέρου: Η εορτή των Τριών Ιεραρχών είναι θρησκευτική κι εθνική - Orthodox Times\nΜητροπολίτης Λέρου: Η εορτή των Τριών Ιεραρχών είναι θρησκευτική κι εθνική\nΙαν 28, 2021 | 18:11\nΟ Μητροπολίτης Λέρου Καλύμνου και Αστυπαλαίας κ. Παΐσιος έστειλε ένα μήνυμα στους μαθητές κι εκπαδευτικούς για την γιορτή των Τριών Ιεραρχών, η οποία εορτάζεται στις 30 Ιανουαρίου.\nΑναλυτικότερα, ανέφερε ότι η γιορτή των Τριών Ιεραρχών είναι θρησκευτική εορτή και συγχρόνως κι εθνική, επειδή είναι και εορτή της παιδείας και των Ελληνικών Γραμμάτων.\n“Ελληνισμός και Χριστιανισμός είναι οι δύο πτέρυγες με τις οποίες οι κοινωνίες και τα έθνη ανέρχονται στο ύψος των υψηλών αρχών και ιδεών και δημιουργείται άρρηκτα και συνδεδεμένα, η ηθική ζωή και αληθινός πολιτισμός”, ανέφερε.\nΕπίσης, παρά την κρίση του κορονωϊού, ο μητροπολίτης ευχήθηκε στους μαθητές και τις μαθήτριες και τους φοιτητές και τις φοιτήτριες καλή πρόοδο, και η σοφία του Θεού να φωτίζει και να χαρίζει υγεία και πρόοδο.\nΤέλος, ανέφερε: “Πάντοτε ως νέοι και νέες να έχετε την οσμή των αγαθών έργων, να αγαπάτε την Πατρίδα μας της οποίας – ουδέν υπάρχει τιμιώτερον και αγιώτερον”.\nΔιαβάστε ολόκληρο το μήνυμα για την εορτή των Τριών Ιεραρχών 2021 του Μητροπολίτη Λέρου Καλύμνου και Αστυπαλαίας:\nΠρος τους μαθητές, σπουδαστές, φοιτητές και εκπαιδευτικούς της Επαρχίας\nΑγαπητοί μου διδάσκαλοι, νέοι και νεανίδες.\nΗ χάρις, το έλεος και η αγάπη του Πρώτου και Μεγάλου Διδασκάλου του Ιησού Χριστού, δια πρεσβειών των Αγίων και Ενδόξων Πατέρων και Διδασκάλων, της Εκκλησίας και του Γένους μας, Βασιλείου του Μεγάλου, Γρηγορίου του Θεολόγου και Ιωάννου του Χρυσοστόμου να πληρούν τις αγνές ψυχές σας.\nΗ Εκκλησία μας σήμερα εορτάζει την μνήμη των Τριών Ιεραρχών, των τριών φωστήρων της τρισηλίου Θεότητας, Βασιλείου του Μεγάλου, Γρηγορίου του Θεολόγου και Ιωάννου του Χρυσοστόμου. Είναι Θρησκευτική εορτή και συγχρόνως και Εθνική. Είναι και εορτή της παιδείας και των Ελληνικών Γραμμάτων.\nΑυτοί οι τρείς μεγάλοι Πατέρες της Εκκλησίας μας κατενόησαν και ανέπτυξαν περισσότερο την μεγάλη σπουδαιότητα της Ελληνικής παιδείας δια την πνευματική μόρφωση των ανθρώπων και συνεδύασαν αρμονικά τον Ελληνισμό μετά του ζωογόνου Χριστιανικού ιδεώδους, της μόνης αληθινής Θρησκείας.\nΕλληνισμός και Χριστιανισμός είναι οι δύο πτέρυγες με τις οποίες οι κοινωνίες και τα έθνη ανέρχονται στο ύψος των υψηλών αρχών και ιδεών και δημιουργείται άρρηκτα και συνδεδεμένα, η ηθική ζωή και αληθινός πολιτισμός.\nΗ Ελληνική παιδεία αναπτύσσει την διάνοια και οξύνει και μορφώνει τον άνθρωπο, η δε Χριστιανική θρησκεία ζωογονεί την καρδιά και παρέχει την χάρη και την δύναμη στον άνθρωπο να γνωρίσει τις αλήθειες του ευαγγελισμού, δια την εν Χριστώ σωτηρία του.\nΟι πρό Χριστού φιλόσοφοι της αρχαίας Ελλάδας, Δημοσθένης, Πλάτων, Σωκράτης, Αριστείδης κ.α. μουσουργοί του αρχαίου ελληνικού πνεύματος, μέσω του ανθρωπίνου πνεύματος έβλεπαν την ανύψωση του ανθρώπου μέχρι του Θεού.\nΟι Έλληνες όμως Ιεράρχες, πού σήμερα την μνήμη τους τιμά η Εκκλησία μας, και η παιδεία μας, έγιναν μύστες με την χάρη του Θεού, στην ουσία και στο βάθος του χριστιανισμού και ένωσαν την Ελληνική παιδεία και την διανόηση μετ’ αυτού. Και έτσι έγιναν οι μεγάλοι διδάσκαλοι του Ελληνοχριστιανικού πολιτισμού και οι μεγάλοι ευεργέτες του Έθνους των Ελλήνων και της Οικουμένης.\nΜαθητές- μαθήτριες-σπουδαστές και σπουδάστριες, φοιτητές και φοιτήτριες,\nΜε την ευκαιρία της εορτής των Τριών Ιεραρχών, που χαρμόσυνα εορτάζουν σήμερα και τα Σχολεία, της Πατρίδας μας, υπό τις συνθήκες αυτές λόγω του Κορονωϊού, θα ήθελα πατρικώς να απευθυνθώ στην αγάπη σας και να σας ευχηθώ από καρδίας καλή πρόοδο, και η άνωθεν σοφία του Θεού να σας φωτίζει και να σας χαρίζει υγεία και καλή πρόοδο.\nΝα αναδειχθείτε άξιοι και άξιες της χριστιανικής πίστης και της φιλτάτης πατρίδας, και ως οι ναύτες του Οδυσσέως κλείσετε τα αυτιά σας στις σειρήνες του ψεύδους και τις πλάνες του κόσμου τούτου.\nΕμείς οι Έλληνες, δεν έχουμε ανάγκη ξένων διδασκαλιών και παραδειγμάτων, «ου γάρ αλλοτρίοις, αλλ’ οικείοις χρωμένοις παραδείγμασιν δαίμοσιν υμίν έξεστι γενέσθαι.» (Δημοσθ. Ολυνθ.Β κζι Ζ). Φεύγετε τις αντίθετες διδασκαλίες, οι οποίες διαφθείρουν τις ψυχές των ανθρώπων.\nΑγαπήσατε την πατρίδα μας, η οποία είναι η πνευματική μητέρα και τροφός ολοκλήρου της ανθρωπότητας. Αποβλέπετε στα θαυμαστά πρότυπα της θεοσεβείας, της φιλοπατρίας, και της αυτοθυσίας των προγόνων μας που με το αίμα τους και τις θυσίες τους, υπέρ πίστεως και πατρίδος, μας χάρισαν την πολυπόθητον ελευθερία, της οποίας εφέτος εορτάζουμε συν Θεώ τα διακόσια χρόνια.\nΠάντοτε ως νέοι και νέες να έχετε την οσμή των αγαθών έργων, να αγαπάτε την Πατρίδα μας της οποίας – ουδέν υπάρχει τιμιώτερον και αγιώτερον.\nΣτους Διδασκάλους τους Γένους εύχομαι τα κράτιστα.-


Βροχές, ασθενείς χιονοπτώσεις και χαμηλές θερμοκρασίες σήμερα - Προβλήματα στις ακτοπλοϊκές συγκοινωνίες | Ελλάδα | Η ΚΑΘΗΜΕΡΙΝΗ\nΒροχές, ασθενείς χιονοπτώσεις και χαμηλές θερμοκρασίες σήμερα - Προβλήματα στις ακτοπλοϊκές συγκοινωνίες\nΒροχές στα ανατολικά και τα νότια, σποραδικές καταιγίδες στα Δωδεκάνησα και πρόσκαιρες ασθενείς χιονοπτώσεις στα ορεινά και σε ημιορεινές περιοχές της κεντρικής και βόρειας ηπειρωτικής χώρας, προβλέπει το δελτίο της ΕΜΥ για σήμερα.\nΟι άνεμοι θα πνέοουν βόρειοι - βορειοανατολικοί στο Αιγαίο τοπικά 8 και το πρωί έως 9 μποφόρ με βαθμιαία εξασθένηση από το μεσημέρι.\nΛόγω των ισχυρών ανέμων τα πλοία στα λιμάνια του Πειραιά, της Ραφήνας και του Λαυρίου εξακολουθούν να παραμένουν δεμένα.\nΗ θερμοκρασία θα κυμανθεί σε χαμηλά επίπεδα ενώ παγετός θα σημειωθεί τη νύχτα και νωρίς το πρωί στα βόρεια ηπειρωτικά.\nΑνεμοι: βόρειοι βορειοανατολικοί 5 με 6 στα ανατολικά 7 με 8 και το πρωί στο θρακικό έως 9 μποφόρ με βαθμιαία εξασθένηση.\nΘερμοκρασία: από 0 έως 10 βαθμούς κελσίου. Στη δυτική Μακεδονία και τη Θράκη κατά τόπους 3 με 4 βαθμούς χαμηλότερη.\nΑνεμοι: βορειοανατολικοί 4 με 6 μποφόρ με εξασθένηση από το μεσημέρι.\nΑνεμοι: βόρειοι βορειοανατολικοί 6 με 8 στα ανατολικά και νότια το πρωί έως 9 μποφόρ με βαθμιαία εξασθένηση.\nΆνεμοι: βόρειοι 6 με 8 και το πρωί στα δυτικά τοπικά 9 μποφόρ με σταδιακή εξασθένηση.\nΚαιρός: στα νησιά του ανατολικού Αιγαίου νεφώσεις με τοπικές βροχές μέχρι το απόγευμα και πρόσκαιρα στα βορειοτέρα τμήματα χιονόνερο. Στα Δωδεκάνησα νεφώσεις με βροχές και σποραδικές καταιγίδες. Τα φαινόμενα τη νύχτα θα σταματήσουν.\nΆνεμοι: στα βόρεια βορειοανατολικοί 7 με 8 και το πρωί τοπικά 9 μποφόρ με σταδιακή εξασθένηση. Στα νότια ανατολικοί βορειοανατολικοί 4 με 6 και τοπικά 7 μποφόρ στρεφόμενοι βαθμιαία σε βόρειους βορειοδυτικούς με την ιδία ένταση.\nΘερμοκρασία: από 9 έως 16 βαθμούς κελσίου. Στα βόρεια 2 με 5 βαθμούς χαμηλότερη.\nΑνεμοι: βόρειοι βορειοανατολικοί 6 με 8 και στα ανατολικά το πρωί έως 9 μποφόρ με σταδιακή εξασθένηση.\nΑνεμοι: από βόρειες διευθύνσεις 4 με 5 μποφόρ με εξασθένηση από το μεσημέρι.\nΑνεμοι: βορειοανατολικοί 4 με 5 και το πρωί έως 6 μποφόρ με εξασθένηση από το απόγευμα.\nΣτα λευκά «ντύθηκε» η Πάρνηθα (φωτογραφίες – βίντεο)


Δύο τελεσίγραφα από Ευρωζώνη - INFO-WAR\nΟ πρόεδρος της Κομισιόν Ζαν-Κλοντ Γιουνκέρ το είπε μάλιστα καθαρά, για πρώτη φορά: «Δεν μπορεί να αποκλειστεί το Grexit, αν η Ελλάδα δεν αναλάβει τις υποχρεώσεις της έστω και την ύστατη στιγμή» διακήρυξε. Για να αυξήσουν μάλιστα την πίεση πάνω στον Αλέξη Τσίπρα, για την Κυριακή συγκάλεσαν έκτακτη σύνοδο κορυφής όχι της Ευρωζώνης, αλλά της ΕΕ! Ο στόχος είναι διάφανος. Θέλουν να μετατρέψουν το 18-1 εναντίον του Τσίπρα που υπάρχει στις συνόδους κορυφής της Ευρωζώνης σε… 27-1! Το σκηνικό είναι καλά στημένο για να αναγκάσουν τον Ελληνα πρωθυπουργό να υποκύψει στις απαιτήσεις των δανειστών, γράφοντας στα παλαιότερα των υποδημάτων τους την ετυμηγορία του ελληνικού λαού. Η ανατροπή της κυβέρνησης ΣΥΡΙΖΑ – ΑΝΕΛ θα είναι ο επόμενος στόχος τους, μόλις ο πρωθυπουργός υποκύψει στους όρους των Γερμανών.\nΤο δεύτερο τελεσίγραφο είναι η παροχή διορίας 48 ωρών, μέχρι τις 8.30 της αυριανής Παρασκευής, όταν φτάσουν στην Κομισιόν οι ελληνικές προτάσεις αποδοχής και ενσωμάτωσης στις δήθεν ελληνικές θέσεις των γερμανικών απαιτήσεων. Εχοντας «ψυχανεμιστεί» ότι μπορεί να τους κάνει μεγάλη πολιτική ζημιά στο μέλλον η επιβολή όρων στην Ελλάδα και ο εξαναγκασμός της να τους αποδεχθεί, υποχρεώνουν την κυβέρνηση Τσίπρα να τους υποβάλει τους δικούς τους όρους ως δήθεν… «ελληνικό» αίτημα, «ελληνική» πρόταση, την οποία οι Γερμανοί και οι υπόλοιποι θα… αποδεχθούν με βαριά καρδιά και λόγω της μεγάλης τους καλοσύνης!\nΗ γνώμη μας παραμένει αμετακίνητη. Δεν υπάρχει περίπτωση να ωθήσουν οι Γερμανοί την Ελλάδα εκτός Ευρωζώνης, γιατί τη μεγαλύτερη ζημιά θα την υποστούν οι ίδιοι οπωσδήποτε, ανεξάρτητα από το πόσο θα υποφέρουν οι Ελληνες. Ολο το σκηνικό που περιγράφουμε είναι στημένο για να αναγκάσουν τον Αλέξη Τσίπρα να τους προσκυνήσει. Τι θα πετύχουν, θα το δούμε την Κυριακή. Χθες ο Ελληνας πρωθυπουργός μίλησε στο Ευρωκοινοβούλιο. Προσπάθησε με απολύτως λογικά επιχειρήματα να πείσει τους ευρωβουλευτές για το ποιος φέρει το βάρος της ευθύνης – τα πέντε μνημονιακά χρόνια των Γιώργου Παπανδρέου, Λουκά Παπαδήμου και Σαμαρά – Βενιζέλου ή οι πέντε μήνες της κυβέρνησης ΣΥΡΙΖΑ – ΑΝΕΛ; Δείγμα της εχθρότητας που τρέφουν και οι ευρωβουλευτές εναντίον της Ελλάδας είναι και το γεγονός ότι όταν τελείωσε ο πρωθυπουργός, η συντριπτική πλειοψηφία τους δεν τον χειροκρότησε, ψυχρά, χάριν ευγενείας. Χειροκροτήματα μόνο από αριστερούς ευρωβουλευτές και παγωμένη σιωπή στην υπόλοιπη αίθουσα.\nΑλλη εντελώς η εικόνα στην Ευρώπη – εξαιρέσει φυσικά των κρατών που στη διάρκεια του Β’ Παγκοσμίου Πολέμου τάχθηκαν στο πλευρό των ναζί. Μισό εκατομμύριο Ευρωπαίοι πολίτες, με επικεφαλής τον προσφάτως διάσημο Γάλλο διανοούμενο Τομά Πικετί, ο οποίος έγραψε το βιβλίο «Το κεφάλαιο στον 21ο αιώνα», απηύθυναν έκκληση στη Γερμανίδα καγκελάριο Ανγκελα Μέρκελ, καλώντας την να αλλάξει πολιτική απέναντι στην Ελλάδα. «Αγαπητή καγκελάριε της Γερμανίας Ανγκελα Μέρκελ» γράφουν αρχίζοντας την έκκλησή τους και συνεχίζουν: «Η χωρίς τέλος λιτότητα, την οποία η Ευρώπη υποχρεώνει με τη βία τον ελληνικό λαό να καταπιεί, δεν λειτουργεί. Ενα ηχηρό «Οχι» στη συνέχισή της είπε τώρα η Ελλάδα … Το φάρμακο που συνταγογράφησαν το γερμανικό υπουργείο Οικονομικών και οι Βρυξέλλες όχι μόνο δεν οδήγησε στη θεραπεία του ασθενούς, αλλά του προκάλεσε και ακατάσχετη αιμορραγία. Ολοι μαζί καλούμε την καγκελάριο Μέρκελ και την τρόικα να διορθώσουν την πορεία τους, να αποφύγουν μια νέα καταστροφή και να βοηθήσουν την Ελλάδα να μείνει στην Ευρωζώνη» υπογραμμίζουν.\nΠροειδοποιούν τους Γερμανούς και τους υπόλοιπους δανειστές οι υπογράφοντες την έκκληση ότι «αυτό που ζητούν από την ελληνική κυβέρνηση είναι να βάλει ένα όπλο στο κεφάλι της και να τραβήξει τη σκανδάλη». Κάτι τέτοιο όμως θα έχει πολύ σοβαρότερες συνέπειες από όσο φαντάζονται: «Δυστυχώς», γράφουν, «η σφαίρα δεν θα σκοτώσει μόνο το μέλλον της Ελλάδας στην Ευρώπη. Παράπλευρη απώλεια θα είναι ο θάνατος της Ευρωζώνης ως φάρου ελπίδας, δημοκρατίας και ευημερίας…». Συγκινητικά λόγια που όμως αποκλείεται να συγκινήσουν τους Γερμανούς, που ονειρεύονται να οικοδομήσουν το Τέταρτο Ράιχ.


Γ. Τσακίρης: «Για να πάει μπροστά ο τουρισμός χρειάζεται πολιτική σταθερότητα» - Δημοκρατική της Ρόδου\n«Το 2013 εξελίχθηκε σε μια εξαιρετική χρονιά, με σημαντικά θετικά αποτελέσματα για τον ελληνικό τουρισμό που απέδειξε ότι αποτελεί την σημαντικότερη οικονομική δραστηριότητα της χώρας και συγχρόνως τον κύριο αιμοδότη της απασχόλησης. Μια καλή χρονιά σηματοδοτεί προοπτική, η οποία χρειάζεται επιπλέον δουλειά και προσπάθεια από όλους μας εάν θέλουμε να παγιωθεί».\nΣτον αγώνα που θα πρέπει να γίνει για να παγιωθούν τα καλά αποτελέσματα της τουριστικής περιόδου του 2013, αναφέρεται, σε συνέντευξή του στη «δ», ο πρόεδρος του ΞΕΕ κ. Γιώργος Τσακίρης.\nΜε αφορμή το γεγονός ότι ξεκίνησε πλέον η θητεία του νέου διοικητικού συμβουλίου του Ξενοδοχειακού Επιμελητηρίου ο κ. Γιώργος Τσακίρης, δηλώνει ότι στόχος παραμένει η αναβάθμιση, τόσο της τουριστικής λειτουργίας όσο και του ξενοδοχειακού επαγγέλματος.\nΣε ερώτηση σχετικά με τον τρόπο που θα πρέπει να γίνει η προβολή της χώρας μας, ο πρόεδρος του ΞΕΕ δηλώνει πως απαιτούνται περισσότεροι πόροι. «Κρίνεται επιβεβλημένη η ενίσχυση του υπουργείου Τουρισμού με τους αναγκαίους πόρους για την υλοποίηση μιας εκτεταμένης καμπάνιας για την προβολή του ελληνικού τουρισμού», δηλώνει ο κ. Τσακίρης.\nΟ πρόεδρος του ΞΕΕ απευθύνει και πρόσκληση στους ξενοδόχους του νησιού μας προκειμένου να λάβουν μέρος στην γενική συνέλευση που θα πραγματοποιηθεί στις 7 Φεβρουαρίου στην Αθήνα.\nΗ συνέντευξη του κ. Τσακίρη, αναλυτικά:\n• Πώς εξελίσσονται μέχρι στιγμής οι προκρατήσεις στα ξενοδοχεία και τι δείχνουν τα μηνύματα για τη νέα σεζόν;\nΓια το 2014, τα μηνύματα από τις βασικές αγορές προέλευσης των επισκεπτών μας, υπό την πάγια προϋπόθεση της διατήρησης της πολιτικής σταθερότητας και συγχρόνως της καλής εικόνας της χώρας μας, δείχνουν, ότι η καλή πορεία του 2013 θα συνεχιστεί, με περαιτέρω πλέον αυξητικές τάσεις. Η πρωταθλήτρια του 2013 ρωσική αγορά δείχνει ότι θα κινηθεί ανοδικά σε ποσοστό 20%. Η βρετανική αγορά κινείται επίσης ανοδικά καθώς και η γαλλική. Οι πτήσεις από τις σκανδιναβικές χώρες έχουν αυξηθεί σημαντικά για το 2014, ενώ πολλές ελπίδες στηρίζουμε και στον αυξανόμενο τα τελευταία χρόνια οδικό τουρισμό. Ο οδικός τουρισμός αντιπροσωπεύει πλέον, μαζί με τον ακτοπλοϊκό, ποσοστό πάνω από 25%. Σημαντική για τον ελληνικό τουρισμό θα είναι για το 2014 η συνέχιση της αυξητικής τάσης αφίξεων Τούρκων επισκεπτών, οι οποίοι το 2013 έφθασαν τους 900 χιλ. επισκέπτες.\n• Τα στοιχεία που έχουν παρουσιαστεί ήδη από τους αρμόδιους φορείς δείχνουν πως η τουριστική σεζόν του 2013 έκλεισε με σημαντική αύξηση αφίξεων και εσόδων. Συμφωνείτε;\nΤο 2013 εξελίχθηκε σε μια εξαιρετική χρονιά, με σημαντικά θετικά αποτελέσματα για τον ελληνικό τουρισμό. Ο τουρισμός απέδειξε ότι αποτελεί την σημαντικότερη οικονομική δραστηριότητα της χώρας και συγχρόνως τον κύριο αιμοδότη της απασχόλησης. Ξεπεράσαμε τα 12 δις σε άμεσα έσοδα γεγονός που αποτελεί την καλύτερη, διαχρονικά, τουριστική επίδοσή μας. Όμως παρά την αναμφισβήτητη βελτίωση των δημοσιονομικών μεγεθών της χώρας από αυτή την τουριστική αύξηση, η βιωσιμότητα των ελληνικών ξενοδοχείων δεν έχει βελτιωθεί ανάλογα. Τα συσσωρευμένα προβλήματα των τελευταίων δύσκολων χρόνων, δεν είναι δυνατόν να αντιμετωπισθούν μέσα σε μια καλή χρονιά. Μια καλή χρονιά σηματοδοτεί προοπτική, η οποία χρειάζεται επιπλέον δουλειά και προσπάθεια από όλους μας εάν θέλουμε να παγιωθεί.\n• Πού θα πρέπει να εστιαστεί η προβολή της χώρας μας στο εξωτερικό;\nΗ προβολή του ελληνικού τουρισμού παρότι παρουσιάζεται σημαντικά πιο στοχευμένη σε σχέση με το παρελθόν, απαιτεί αυξημένα κονδύλια. Παρά την σημαντική παρουσία της αρμοδίας υπουργού στα διεθνή media και την πρόσφατη πρωτοβουλία του ιδιωτικού τομέα για την δημιουργία της marketing Greece στην οποία το ΞΕΕ συμμετέχει, ως ιδρυτικός εταίρος, με ποσοστό 17,5%, κρίνεται επιβεβλημένη η ενίσχυση του υπουργείου Τουρισμού με τους αναγκαίους πόρους για την υλοποίηση μιας εκτεταμένης καμπάνιας για την προβολή του Ελληνικού τουρισμού.\n• Ποια είναι η άποψή σας για την αύξηση των ημερών ανάπαυσης για τους μαθητές που σκέπτονται τα υπουργεία Τουρισμού και Παιδείας; Θα συμβάλει αυτό στην τόνωση του εσωτερικού τουρισμού;\nΔυστυχώς στην Ελλάδα προσπαθούμε να ανακαλύψουμε σε όλα τα θέματα την Πυρίτιδα. Οι ενδιάμεσες σχολικές διακοπές είναι ένας θεσμός, μια πρακτική, που εφαρμόζεται σε πολλές ευρωπαϊκές χώρες, εδώ και πολλά χρόνια, επιτυχημένα και βοηθά αφενός τους μαθητές να διεκπεραιώσουν την σχολική χρονιά με λιγότερη ένταση και μεγαλύτερα διαλείμματα και αφετέρου τους μαθητές και τις τοπικές κοινωνίες, να απολαύσουν τα οφέλη του τουρισμού σε προσιτότερες τιμές. Βέβαια για να εφαρμοστεί ένα τέτοιο νέο μέτρο, τόσο ρηξικέλευθο σε σχέση με τα ισχύοντα, θέλει χρόνο, προγραμματισμό και κυρίως διαβούλευση και συζήτηση με όλους τους εμπλεκόμενους φορείς και επαγγελματίες. Πιστεύω ότι είναι μια καλή πρόταση και πρακτική που όμως χρειάζεται να συζητήσουμε διεξοδικά και μετά, αφού συμφωνήσουμε, να εφαρμόσουμε.\n• Γιατί όμως δεν αυξήθηκε και η διάρκεια των μαθητικών εκδρομών που είθισται να γίνονται το Μάιο ώστε να έχουν οφέλη, όπως στο παρελθόν, οι προορισμοί της χώρας μας και να επιμηκυνθεί λίγο και η σεζόν;\nΤο διδακτικό πρόγραμμα των Ελληνικών σχολείων είναι βασικά θέμα του υπουργείου Παιδείας και δεν μπορεί να αποτελεί ένα αποσπασματικό αίτημα των επαγγελματιών του κλάδου. Όπως σας απάντησα και πριν, όλα αυτά τα θέματα, τα οποία είναι κατά βάση θέματα της κοινωνίας και της εκπαίδευσης, θα πρέπει να συζητηθούν στα πλαίσια μια μεγαλύτερης και ευρύτερης συζήτησης για την αναμόρφωση όλου του πλέγματος των σχολικών διακοπών και δραστηριοτήτων. Στην συζήτηση αυτή θα πρέπει να επανεξετάσουμε όλες τις μέχρι σήμερα πρακτικές και να δούμε πώς λειτουργούν άλλες χώρες με καλύτερο εκπαιδευτικό επίπεδο από το δικό μας και να προσαρμοστούμε στις δικές τους πρακτικές.\n• Πώς είδατε το γεγονός της δημιουργίας βάσεων από την εταιρεία Ryanair σε Αθήνα και Θεσσαλονίκη;\nΤόσο η Αθήνα όσο και η Θεσσαλονίκη, ως προορισμοί, έμειναν το 2013 έξω από το «πάρτι» του ελληνικού τουρισμού. Μάλιστα για πρώτη χρονιά το Ελευθ. Βενιζέλος έπαψε να είναι το πρώτο σε επιβάτες αεροδρόμιο της χώρας. Συνεπώς η αύξηση των θέσεων επιβατών τόσο για τον τουρισμό της Αττικής όσο και για της Θεσσαλονίκης αποτελεί μονόδρομο επιβίωσης. Παράλληλα είναι σημαντικό να διαφυλαχθεί η σταθερότητα, η πυκνότητα και η σκοπιμότητα των δρομολογίων στις αεροπορικές συνδέσεις της χώρας. Με αυτό το πρίσμα είναι σημαντικό ότι μια μεγάλη εταιρεία, όπως η Ryanair, δημιουργεί βάσεις της στην Αθήνα και την Θεσσαλονίκη και απομένει, σε ένα βάθος χρόνου, να εκτιμήσουμε την ωφέλεια από αυτή την απόφαση της Ryanair για τον ελληνικό τουρισμό και το city break.\n• Στην πρόσφατη συνεδρίαση του ΔΣ του ΞΕΕ παρέστη και ο υπουργός Ναυτιλίας κ. Μιλτιάδης Βαρβιτσιώτης. Τι προέκυψε από αυτή τη συνάντηση;\nΠολύ σωστά αναφέρετε ότι κατά την πρώτη ουσιαστικά συνεδρία του διοικητικού συμβουλίου είχαμε την χαρά να φιλοξενήσουμε στο ΞΕΕ τον υπουργό Ναυτιλίας κ. Μιλτιάδη Βαρβιτσιώτη. Από την πλευρά των Δωδεκανησίων εκπροσώπων μελών του ΔΣ τέθηκαν σημαντικές ερωτήσεις στον υπουργό αναφορικά, με την επικοινωνία μεταξύ των νησιών της Δωδεκανήσου, σύνδεσης με την Τουρκία, ημερόπλοιων, καλύτερης εξυπηρέτησης των αφικνούμενων γιώτ και κρουαζιερόπλοιων, τις διαδικασίες ελλιμενισμού των γιωτ, την οροθέτηση και αδειοδότηση υδατοδρόμιων, το κόστος μεταφοράς Πειραιά – Δωδεκανήσου, την στελέχωση των Λιμεναρχείων κ.α. Ο κ. υπουργός εξήγγειλε λύσεις για κάποια από τα προβλήματα και δεσμεύτηκε να απαντήσει σε κάποια άλλα εφόσον τα μελετήσει, σε πολύ σύντομο χρόνο.\n• Ποια στρατηγική θα πρέπει να ακολουθηθεί τώρα που η Ελλάδα έχει την προεδρία της ΕΕ;\nH Ελλάδα θέλοντας να αντιμετωπίσει την μεγάλη γεωγραφική ιδιομορφία της, αυτήν της νησιωτικότητας, έθεσε ως θέμα και προτεραιότητα της ελληνικής προεδρίας τον «Θαλάσσιο τουρισμό». Παράλληλα μέσω της προεδρίας της χώρας μας στις διάφορες θεματικές επιτροπές υπουργών της κοινότητας, στις οποίες οι αντίστοιχοι υπουργοί μας θα προεδρεύουν, θα μας δοθεί η δυνατότητα να αναδείξουμε θέματα που μας απασχολούν και παράλληλα να προωθήσουμε λύσεις που μας συμφέρουν.\n• Ποιοι είναι οι στόχοι του Ξενοδοχειακού Επιμελητηρίου Ελλάδος για το έτος 2014 και ποιο το μήνυμά σας προς τους ξενοδόχους της Ρόδου;\nΦέτος ξεκινάει η θητεία του νέου διοικητικού συμβουλίου του Ξενοδοχειακού Επιμελητηρίου της Ελλάδος. Στόχος μας παραμένει η αναβάθμιση, τόσο της τουριστικής λειτουργίας μας όσο και του ξενοδοχειακού επαγγέλματος. Αυτό θα γίνει δυνατόν αφενός με την θεσμική στήριξη του ξενοδόχου, την ολοκλήρωση του εκσυγχρονισμού και των εσωτερικών διαδικασιών του ΞΕΕ, την ένταξη του ΓΕΜΗ στις υπηρεσίες που θα προσφέρει το ΞΕΕ στα μέλη του, την πιστοποίηση των υπηρεσιών των ελληνικών ξενοδοχείων με βάση το σύστημα hotels star union, τον έλεγχο των πρακτικών αθέμιτου ανταγωνισμού στην τουριστική αγορά κ.α. και αφετέρου την αναβάθμιση του τουριστικού προϊόντος και τον εμπλουτισμό του με νέα υποπροϊόντα όπως, το Ελληνικό πρωινό, τον ιατρικό τουρισμό, τον τουρισμό τρίτης ηλικίας κλπ.\nΤους συναδέλφους- ξενοδόχους της Ρόδου θέλω να τους καλέσω και να τους παρακαλέσω να «στοιχηθούν» μαζί μας στο ΞΕΕ, στηρίζοντας τις κοινές πρωτοβουλίες και δράσεις μας. Η Ρόδος εκπροσωπείται στο διοικητικό συμβούλιο του ΞΕΕ με σημαίνοντα πρόσωπα της ροδιακής τουριστικής κοινωνίας και της Ε.Ξ. Ρόδου και αναφέρομαι στους κκ, Καμπουράκη πρόεδρο της, τον αντιπρόεδρο της κ. Σουλούνια και τον ΓΓ της κ. Φώκιαλη, οι οποίοι εκπροσωπούν τα συμφέροντα των Ροδίων ξενοδόχων με πληρότητα και αποτελεσματικότητα.\nΚλείνοντας, επιτρέψτε μου να απευθύνω μια πρόσκληση σε όλους τους Ροδίτες ξενοδόχους, μέλη του ΞΕΕ, να συμμετάσχουν μαζικά, στην επικείμενη 3η γενική συνέλευση του ΞΕΕ, στις 7 Φεβρουαρίου στο εκθεσιακό κέντρο «ΜΕΤΡΟΛΙΤΑΝ ΕΧΡΟ», στον ίδιο χώρο που γίνεται η μεγάλη έκθεση εξοπλισμού «HORECA».\nΚι όλα τα ίδια μένουν Μια σχολική χρονιά έκλεισε με τα αποτελέσματα των Πανελληνίων, μια καινούργια αρχίζει…


ΔΑΝΕΙΟΛΗΠΤΕΣ ΣΕ ΕΛΒΕΤΙΚΟ ΝΟΜΙΣΜΑ\nΘέμα: ΔΑΝΕΙΟΛΗΠΤΕΣ ΣΕ ΕΛΒΕΤΙΚΟ ΝΟΜΙΣΜΑ Κυρ Μάης 06, 2012 9:08 am\nΑξιότιμοι Κοι Δικαστές\nΑποτελείτε αναπόσπαστο κομμάτι της κοινωνίας μας και σε ένα δημοκρατικό καθεστώς όπως η χώρα μας, δεν είναι ο νόμος που πρυτανεύει, αλλά το δίκαιο στο σύνολό του.\nΑπευθυνόμαστε σε εσάς όπου με τη νομική παιδία και κατάρτιση μπορείτε να βοηθήσετε μεγάλη μερίδα συνανθρώπων μας.\nΔιαταγές πληρωμής, εξώδικα και κατασχέσεις γονατίζουν τους δανειολήπτες.\nΟι Τράπεζες, χωρίς σαφή οικονομικό ορίζοντα μειώνουν όρια και απαιτούν καθυστερήσεις από αδύναμους πλέον οφειλέτες, οι οποίοι λόγω των συνθηκών αδυνατούν να είναι συνεπείς στις υποχρεώσεις τους, υποχρεώσεις που προήλθαν σε άλλο χρόνο και σε άλλες συνθήκες.\nΤο παράδοξο όμως είναι ότι, όταν ελήφθησαν αυτά τα δάνεια είχαν σχεδιασθεί και πραγματοποιηθεί με εισοδήματα, που είχαν την δυνατότητα αποπληρωμής, αφού κατά μέσο όρο ήταν διπλάσια των σημερινών. Το ακίνητο, πριν δύο με τρία χρόνια, είχε τόσο αξία όση το δάνειο που ελήφθη. Σήμερα όμως η τιμή του ακινήτου έχει πέσει κάτω του 50% λόγω της ύφεσης, της μείωσης των εισοδημάτων, και κατ`επέκταση λόγω της μείωσης της αγοραστικής δύναμης. .\nΤα δάνεια που χορηγήθηκαν ειδικότερα σε συνάλλαγμα (ελβετικό φράγκο), απαιτείται να επανέλθει η ισοτιμία στο 1,63 που ήταν στην αρχή της σύναψης των συμβολαίων.\nΤο μεγαλύτερο ποσοστό των ανωτέρω δανειοληπτών (νοικοκυριά) δεν είχαν επίγνωση των κινδύνων του δανεισμού σε ξένο νόμισμα, καθώς τα δάνεια αυτά είναι προϊόντα επενδυτικού χαρτοφυλακίου συνδεδεμένα ευθέως με την αγορά συναλλάγματος ( FX FOREX ) ή υπόκεινται σε ειδικούς μηχανισμούς συναλλάγματος. Τους μηχανισμούς αυτούς, όπως γνωρίζετε, τους ρυθμίζει εν μέρει ο ν. 3371/2005, άρθρο 49 παρ.1, που αφορά στην εκπαίδευση και την επαγγελματική επάρκεια των τραπεζικών υπαλλήλων με σκοπό την ενημέρωση των δανειοληπτών για τους κινδύνους. Για το λόγο αυτό, οι υπεύθυνοι τραπεζοϋπάλληλοι πρέπει να κατέχουν πιστοποιητικό επάρκειας τύπου Β1. Αναρωτιέται εύλογα κανείς κατά πόσο η Επιτροπή Κεφαλαιαγοράς και κατ’ επέκταση το Κράτος μπορεί να επαναπαύεται με τη διασφάλιση των καταναλωτών με απλή χορήγηση πιστοποιητικών σε τραπεζοϋπάλληλους οι οποίοι εξαρτώνται άμεσα από το συμφέρον της τράπεζας;\nΗ πολιτική αυτή των τραπεζών είχε ως αποτέλεσμα την ανεξέλεγκτη χορήγηση δανείων σε ελβετικό με καθόλου ενημέρωση των δανειοληπτών για τους κινδύνους, καθώς είναι δάνεια 20-25 ετών χωρίς αντιστάθμιση συναλλαγματικού κίνδυνου.\nΕπίσης στις μεγάλες μεταβολές της ισοτιμίας δεν έκαναν τίποτε, αφού δεν ενημέρωσαν για τους εμφανείς κινδύνους και δεν έκαναν προτάσεις για την προστασία των πελατών τους, οι οποίοι προφανώς δεν είναι θαμώνες της wall street αλλά μεροκαματιάρηδες. Έτσι για παράδειγμα για ένα δάνειο 140000 ευρώ ή 224000 CHF το 2007 που η ισοτιμία ευρώ-ελβετικού φράγκου ήταν στο 1,6. η δόση ήταν 720 Ε. Σήμερα μετά από 60 δόσεις ( οι οποίες σταθερά αυξάνονται σε αντίθεση με την πτωτική πορεία των μισθών) το άληκτο κεφάλαιο είναι 175000 CHF με σημερινή ισοτιμία 1,18, δηλαδή 148305 Ε με μηνιαία δόση 920 Ε! Μετά από 60 δόσεις το άληκτο κεφάλαιο αυξήθηκε!!!!! .\nΑξιότιμοι νομικοί, ζητάμε να προστατέψετε τους δανειολήπτες προκειμένου να αποφύγουμε την χρεοκοπία, την αυτοκτονία, όπου με μαθηματική ακρίβεια οδηγούμεθα.\nβ. Δανειολήπτες που πήραν δάνεια είναι σε ξένο συνάλλαγμα, που ανατιμήθηκε αρκετά τα τελευταία χρόνια , όπως το ελβετικό φράγκο, το κούρεμα ή το κλείδωμα της ισοτιμίας στο 1,63\tείναι\tμονόδρομος.\nΟι τράπεζες πρέπει να προχωρήσουν σε αυτήν την αναγκαία διαγραφή η κούρεμα (την ολική ή μερική σεισάχθεια) , για να απαλλάξουν τα ελληνικά νοικοκυριά από το βραχνά και το άγχος των πλειστηριασμών και των εξώσεων.\nΤα ελληνικά νοικοκυριά δεν έχουν λοιπόν τίποτα να περιμένουν ,. Τι απομένει; Σε τι μπορούν να ελπίζουν;\nΟι τράπεζες που χορήγησαν αυτά τα δάνεια στα πλαίσια της επενδυτικής τους φιλοσοφίας, έχουν αγοράσει επενδυτικά προϊόντα που τους έχουν διασφαλίσει από την αλλαγή της συναλλαγματικής ισοτιμίας. Με τον τρόπο αυτό κερδοσκοπούν, αφού εμείς αποπληρώνουμε τα δάνεια μας με την τρέχουσα ισοτιμία, ενώ οι τράπεζες αποδίδουν τα ποσά στην αρχική ισοτιμία στην οποία μας χορήγησαν τα δάνεια άλλως εισπράττουν κέρδη από την αλλαγή της ισοτιμίας. Δεν είναι τραγικό; Μπορείτε να ρωτήσετε εκείνους που γνωρίζουν και θα βεβαιωθείτε.\nΈχετε τη λύση στα χέρια σας. Δεν θέλουμε ελπιδοφόρες ανεφάρμοστες υποσχέσεις. Δεν μας αρκούν οι διαρροές για δήθεν λύση που ακούμε από τους πολιτικούς μας, με σκοπό να επαναπαυτούμε. Θέλουμε να μας προστατέψετε, στηρίζοντας τους υγιείς και ηθικούς δανειολήπτες, που έχουν καταρρακωθεί από την κρίση και έχουν φτάσει στο όριο.


Allaboutlimassol.com - PHOTOS: Η νέα τάση που σαρώνει στην Ευρώπη και εντυπωσίασε τη Λεμεσό!\nPHOTOS: Η νέα τάση που σαρώνει στην Ευρώπη και εντυπωσίασε τη Λεμεσό!\n20:41 - Apr 27, 2018\nΠολλή λάμψη, ακόμα περισσότερη μουσική, χορός, τρέλα και γενναίες δόσεις από χιούμορ αποτελούν τα συστατικά μιας νέας και διαφορετικής παράστασης, που έχει τραβήξει την προσοχή εδώ και λίγες εβδομάδες στην πόλη. Μακριά από την τυποποιημένη σκηνή ενός θεάτρου, αυτό το show καταφέρνει να συνδυάσει τη νυχτερινή διασκέδαση με τις ευφάνταστες ερμηνείες από ταλαντούχους καλλιτέχνες.\nΣτην Ευρώπη, τα Burlesque Shows έχουν γίνει μια τάση που σαρώνει στη νυχτερινή διασκέδαση των μεγάλων πόλεων, όπως το Λονδίνο και το Παρίσι. Μέσα στον ιδιαίτερο χώρο του Bordello Bar, ανάμεσα στα δεκάδες πολύχρωμα, ρετρό φωτιστικά και τις βελούδινες κουρτίνες, η τάση αυτή έφτασε και στη Λεμεσό, προκαλώντας πολύ θετικές εντυπώσεις, σε όσους έχουν ήδη πάρει μία γεύση.\nΗ ηθοποιός Δανάη Χρίστου και η ομάδα της, παρουσιάζουν διασκεδαστικά νούμερα τα βράδια της Τρίτης, με εντυπωσιακά κοστούμια, κωμωδία, σάτιρα, αλλά και αγαπημένα μουσικά κομμάτια, σε μοναδικές και πρωτότυπες ερμηνείες. Με τον κόσμο να συμμετέχει στον παλμό αυτού του ιδιαίτερου Burlesque Show, αυτή η εναλλακτική πρόταση διασκέδασης, αποδεικνύει ότι η Λεμεσός δε σταματά να εκπλήσσει με νέες ιδέες και επιλογές.\nΔες περισσότερα για το Bordello Βar εδώ.


Ποια είναι η καλύτερη ρουτίνα απώλειας βάρους, Τα 11 καλύτερα φυτά για απώλεια βάρους\nΤο φυσιολογικό για τους περισσότερους ανθρώπους είναι να καίνε περίπου 2.\nAσκηση στην δουλεία Με λίγη φαντασία μπορείτε να βρείτε τρόπους ώστε να κάθεστε λιγότερο και να κινήστε περισσότερο όσο βρίσκεστε στον χώρο εργασίας. Βάλτε ειδοποίηση στο κινητό για να σας το υπενθυμίζει κάθε μισή ώρα. Μπορείτε επίσης να κάνετε ανά διαστήματα βαθιά καθίσματα ή να χρησιμοποιήσετε μπουκάλια νερού σαν βαράκια.\nΑποφύγετε να έχετε συνέχεια μια συγκεκριμένη στάση όταν κάθεστε στο γραφείο και μην υποκύπτετε στον πειρασμό για διάφορα σνακ που συνηθίζετε να καταναλώνετε όταν πεινάτε εν ώρα εργασίας. Αυτό ισχύει γιατί το σώμα σας καταναλώνει περισσότερη ενέργεια για να μείνει ζεστό.\nΑν δεν προσλαμβάνετε θερμίδες κάθε λίγες ώρες όταν νιώθετε ποια είναι η καλύτερη ρουτίνα απώλειας βάρους, το σώμα θα αρχίσει να εξοικονομεί ενέργεια για αργότερα και με αυτόν τον τρόπο θα γίνεται πιο αργά το κάψιμο θερμίδων και κατά συνέπεια η απώλεια βάρους.\nΑν συνήθως κάνετε επαναλήψεις, αυξήστε το βάρος μέχρι να μπορείτε να κάνετε 3 σετ των επαναλήψεων. Τα βάρη κάνουν δουλειά.\nΑυτό σημαίνει πως καίτε περισσότερες θερμίδες όσο πιο συχνά τα κινείτε. Μην τρέχετε απλά Υπάρχουν πολλές ασκήσεις για να κάψετε θερμίδες πέραν από το απλό τρέξιμο. Η προπόνηση με kettlebells έχε αποδειχθεί πως βελτιώνει την δυναμική ισορροπία καθώς και την αντοχή σας.\nRonnie coleman λίπος καυστήρα


“Δεν την ξέρω την Κατερίνα Γερονικολού. Μοιάζει στην Αλίκη Βουγιουκλάκη”; – TVnea.gr\n“Δεν την ξέρω την Κατερίνα Γερονικολού. Μοιάζει στην Αλίκη Βουγιουκλάκη”;\nΚατερίνα Τσάβαλου: Σοκ για τον πασίγνωστο ηθοποιό που έκανε κόλαση τη ζωή της!»\n“Δεν την ξέρω την πορεία της κυρίας Ακρίτα. Γράφει κάτι”;\n«Φέτος γίνεται και άλλη παράσταση με την Αλίκη Βουγιουκλάκη, είναι η Κατερίνα Γερονικολού που την κάνει», είπε ο Κώστας Τσουρός στην Χρυσούλα Διαβάτη -στην εκπομπή Καλύτερα δε γίνεται- και η ηθοποιός απάντησε: «Ναι, το έχω ακούσει. Δεν την ξέρω την κοπέλα. Της μοιάζει; Δεν ξέρω. Αφού δεν την ξέρω, τι να κάνω; Δεν μπορώ να τους ξέρω όλους. Με τις σχολές είναι πάνω από 10,000 ηθοποιοί. Μπορώ να ξέρω 10,000 ηθοποιούς; Επικαιρότητα δεν παρακολουθώ, παρακολουθώ ό,τι μου αρέσει και ό,τι με ενδιαφέρει».\nΤι απάντησε η Χρυσούλα Διαβάτη όταν ρωτήθηκε για το Θέατρο Παλλάς και τον Μάρκο Σεφερλή; «Στο Παλλάς έχει παίξει και η κουτσή Μαρία! Είναι ένα πολυκατάστημα. Αρχίζει από δαχτυλήθρα και πας μέχρι σερβιέτες. Τι είναι το Παλλάς; Δεν κατάλαβα! Γιατί να μην έπαιζα με τον Μάρκο Σεφερλή; Ο κος Σεφερλής είναι ένας ηθοποιός από παλιά στόφα θεατρίνου. Είναι ένας ηθοποιός που δεν μπορεί ο καθένας να το κάνει αυτό που κάνει με το κοινό. Είναι εύστροφος, έξυπνος, ταλαντούχος, λαμπερός και πολύ αγαπητός στον κόσμο. Δεν μπορεί όλοι να τρώμε παντεσπάνι. Τρώμε και φασολάδα, γιατί είμαστε Έλληνες. Με πείραξε γι’ αυτόν τον καλλιτέχνη, τον Μάρκο Σεφερλή, γιατί μιλάνε άνθρωποι που δεν έχουν κάνει τίποτε στη ζωή τους. Ας μου πουν πόσοι αγαπούν και εκτιμούν τον Σεφερλή και πόσοι την κυρία αυτή που μιλάει. Δεν την ξέρω την πορεία της κυρίας Ακρίτα. Γράφει κάτι;».\nΚατερίνα Δαλάκα: Οι αναμνήσεις από το Survivor και το ξεχωριστό μήνυμα στους followers της! – TLIFE


Ερχονται ανακοινώσεις για την τέταρτη δόση εμβολίου - Ποιους θα αφορά | Ελλάδα Ειδήσεις\nΕρχονται ανακοινώσεις για την τέταρτη δόση εμβολίου - Ποιους θα αφορά\nΜέσα στην επόμενη εβδομάδα αναμένονται οι αποφάσεις της Εθνικής Επιτροπής Εμβολιασμών για την τέταρτη δόση του εμβολίου κατά του κορονοϊού.\nΓΡΑΦΕΙ: THETOC TEAM published 12 Δεκ. 21 (16:55) | update: 12 Δεκ. 21 (17:35)\nΑπαντώντας στην ερώτηση για το αν σχεδιάζεται και τέταρτη δόση του εμβολίου του κορονοϊού στον γενικό πληθυσμό, ο κ. Θεμιστοκλέους ήταν κατηγορηματικός, λέγοντας πως "δεν υπάρχει καμία συζήτηση για τέταρτη δόση στον γενικό πληθυσμό".\n"Το μοναδικό που εξετάζεται και αναμένονται ανακοινώσεις είναι αυτή να χορηγηθεί στους ανοσοκατασταλμένους" επεσήμανε. Σημείωσε ότι πρόκειται για ξεχωριστή κατηγορία ανθρώπων, με τις ανακοινώσεις να αναμένονται μέσα στην εβδομάδα.\nΚαθηγητής Παιδιατρικής: Από αυτό το επικίνδυνο σύνδρομο κινδυνεύουν τα παιδιά αν νοσήσουν από κορονοϊό\n"Η Εθνική Επιτροπή Εμβολιασμού θα αποφασίσει για τους ανοσοκατασταλμένους και οι ανακοινώσεις αναμένονται την ερχόμενη εβδομάδα" είπε.\nΣχετικά με τη μετάλλαξη Όμικρον, ο κ. Θεμιστοκλέους τόνισε πως τα τελευταία στοιχεία δείχνουν ότι δεν είναι τόσο ανησυχητική όσο πιστεύαμε στην αρχή, ωστόσο μένει να αποδειχθεί από τις έρευνες.


Διασυλλογικός αγώνας Ιστιοπλοΐας “Εμμανουήλ Ρουσσάκης” – Ναυτικός Όμιλος Σύρου\nHome / Ιστιοπλοΐα Τριγώνου / Νέα Ιστιοπλοΐας Τριγώνου / Διασυλλογικός αγώνας Ιστιοπλοΐας “Εμμανουήλ Ρουσσάκης”\nΝαυτικός Όμιλος Σύρου 12 Ιανουαρίου 2015\tΝέα Ιστιοπλοΐας Τριγώνου Άφησε ένα σχόλιο 252 Views\nγια την συμμετοχή του τμήματος ιστιοπλοΐας τριγώνου στο διασυλλογικό αγώνα Ιστιοπλοΐας τριγώνου σκαφών optimist, Laser 4.70 και Laser radial, με την επωνυμία «Εμμανουήλ Ρουσσάκης»\nΜε 12μελή αποστολή συμμετείχε το τμήμα ιστιοπλοΐας τριγώνου του Ναυτικού Ομίλου Σύρου 26-29 Δεκέμβρη 2014 στη Ρόδο. Ο Ναυτικός Όμιλος Ρόδου συνδιοργάνωσε σε συνεργασία με την Περιφέρεια Νοτίου Αιγαίου, υπό την αιγίδα της ΕΛΛΗΝΙΚΗΣ ΙΣΤΙΟΠΛΟΪΚΗΣ ΟΜΟΣΠΟΝΔΙΑΣ (Ε.Ι.Ο) διασυλλογικό αγώνα για σκάφη τύπου Optimist, Laser 4.7 και Laser radial, με την επωνυμία «Εμμανουήλ Ρουσσάκης».\nΟ ΝΟΣ συμμετείχε με μέρος από τη βασική αγωνιστική του ομάδα, αλλά και με νεότερα μέλη της που για πρώτη φορά έζησαν την εμπειρία ενός διασυλλογικού πρωταθλήματος, συνοδευόμενα από τον προπονητή του τμήματος κ. Γιάννη Γρυπάρη και δυο συνοδούς. Διεξήχθησαν συνολικά 7 Ιστιοδρομίες. Παρόλο που ο αγώνας διεξήχθη κάτω από ιδιαίτερες & αρκετά δύσκολες καιρικές συνθήκες, η αποστολή του ΝΟΣ για μια ακόμη φορά επέστρεψε πολυνίκης με επικράτηση στις πρώτες θέσεις των περισσότερων κατηγοριών.\nΑναλυτικά οι επιτυχίες των αθλητών ήταν :\nOptimist –Γενική :\nΜιχαηλίδης Ερμής 1ος\nΡούσσου Μαρία 2η\nΣακελλάρίου Δήμητρα 3η\nΜαραγκός Πέτρος 6ος\nΡούσσος Γιώργος 9ος\nΞαγοράρης Δημήτρης 13ος\nΜπατζάκας Μάρκος 14ος\nΜαραγκός Πέτρος 4ος\nΡούσσος Γιώργος 7ος\nΞαγοράρης Δημήτρης 11ος\nΜπατζάκας Μάρκος 12ος\nOptimist –κορίτσια :\nΡούσσου Μαρία 1η\nΣακελλάρίου Δήμητρα 2η\nOptimist –11χρονα :\nLaser 4.7 –Γενική\nΣακελλαρίου Αντωνία 1η\nΣταμπουλίδης Γιάννης 2ος\nΦρέρης Γιώργος 5ος\nΡηγούτσος Νίκος 10ος\nΣταμπουλίδης Γιάννης 1ος\nΦρέρης Γιώργος 4ος\nΡηγούτσος Νίκος 9ος\nΕπίσης, βραβεύτηκε και ο αθλητής μας Μπατζάκας Μάρκος 8 ετών ως ο μικρότερος αθλητής των αγώνων!!!\nΗ νησιωτικότητα της Περιφέρειάς μας και το κόστος μετακίνησης όμως, είναι ανασταλτικοί παράγοντες για την συχνή και ενδεδειγμένη συμμετοχή των αθλητών του τμήματος σε αγώνες και την αθλητική ενδυνάμωσή τους, ιδιαίτερα σήμερα που οι οικογένειες δοκιμάζονται και η οικονομική κρίση μας έχει πλέον όλους επηρεάσει.\nΓια αυτό το λόγο θέλουμε να ευχαριστήσουμε θερμά την ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ, που στάθηκε αρωγός και απάντησε θετικά στο αίτημά μας, για κάλυψη των δαπανών μετακίνησης & διαμονής των αθλητών & του προπονητή.\nΕπίσης αξίζει ιδιαίτερη αναφορά και ευχαριστίες στην εταιρεία Blue Star Ferries που ανταποκρίθηκε και πάλι άμεσα στο αίτημά μας και χορήγησε έκπτωση στα εισιτήρια μετακίνησης της ομάδας. Να σημειωθεί ότι η επιστροφή έγινε μέσω Πειραιά, λόγω μη ύπαρξης δρομολογίου με απευθείας σύνδεση της Ρόδου με την Σύρο.\nΕυχαριστούμε ακόμη τον Ναυτικό Όμιλο Ρόδου για την άψογη διοργάνωση, την παραχώρηση σκαφών κατηγορίας LASER με όλο τον εξοπλισμό τους και την ζεστή φιλοξενία τους.\nΟ ΝΟΣ καλεί τα παιδιά της Σύρου, αλλά και τους γονείς τους, να δοκιμάσουν την εμπειρία και την ενασχόληση με τον Ναυταθλητισμό και την ιστιοπλοΐα.\nΓια πληροφορίες σχετικά με το πρόγραμμα προπονήσεων, αλλά και εγγραφές μπορείτε να επικοινωνείτε στα τηλέφωνα του εφόρου ιστιοπλοίας κ. Τάσου Μιχαηλίδη, στο κινητό 6944315262 ή στο 22810 87388 ώρες καταστημάτων. E-mail : sailteam.nos@gmail.com\nPrevious Ετήσια Τακτική Γενική Συνέλευση των μελών του Ναυτικού Ομίλου Σύρου\nNext Επαναληπτική Ετήσια Τακτική Γενική Συνέλευση των μελών του Ναυτικού Ομίλου Σύρου


m-AD-ness: 1st for women insurance\nΤι σας έρχεται στο μυαλό όταν σκέφτεστε γυναίκα στο τιμόνι;;; Φαντάζομαι οι γνωστές σε όλους μας προτροπές περί λάντζας, καθαριότητας κλπ., γαρνιρισμένες στην καλύτερη περίπτωση με καλολογικά στοιχεία που προέρχονται από το βασίλειο των ζώων....\n- Άντε πλύνε κανα πιάτο μωρή φοράδα!!! Μου θέλεις και να οδηγήσεις!!!\n- Τράβα στη σφουγγαρίστρα σου παλιόκοτα!!! Που θα με ρωτήσεις αν ξέρω τα φλας!!!\nΠροφανώς, στη Νότιο Αφρική η κατάσταση ΔΕΝ είναι η ίδια. Η μάλλον είναι ακριβώς η αντίθετη!!! Άκου τώρα τι μαθαίνει κανείς!\nΗ ασφαλιστική εταιρία "1st for women" μετά από ενδελεχείς μελέτες και έρευνες on-the-spot, φαίνεται ότι κατέληξε στο συμπέρασμα ότι στο Σάουθ Άφρικα, οι γυναίκες οδηγούν πολύ πιο συνετά, υπεύθυνα και προσεκτικά από τους άντρες, γεγονός που τις καθιστά πιο ασφαλές και ελκυστικό (χαμηλού ρίσκου) πελατολόγιο για ασφάλιση. Έτσι, επικεντρώνουν τη μπίζνα τους σε αυτές και τους παρέχουν ειδικά προνομιούχες τιμές και άλλα ασφαλιστικά οφέλη.\nΠροκειμένου μάλιστα να τις καταλάβουν καλύτερα και σε βάθος και να σχεδιάσουν πιο στοχευμένα την προσέγγισή τους, έτσι ώστε να καταφέρουν να "μιλήσουν στη γλώσσα τους", διεξήγαγαν ειδικές έρευνες και κατέληξαν στο χρυσό 15λογο του women marketing που ρίχνει άπλετο φως στο αιώνιο ερώτημα "what women want?" ... Δείτε το εδώ σε ένα πολύ διαφωτιστικό brand history ...\nOk, ας είναι κι έτσι. Συμφωνώ, δε συμφωνώ το θέμα είναι ότι οι διαφημιστικές τους καμπάνιες υπό τους τίτλους "Why we insure women only", "If men were women we' d insure them" και "For insurance that speaks your language" τα σπάνε και όπως διαβάζω έχουν πάρει και ένα σωρό βραβεία ...\nEnjoy them και ας τις έχουμε κατά νου την επόμενη φορά που θα μας έρθει να εκφραστούμε ως άνω σε φάση εκνευρισμού κατά την οδήγηση (και αναφέρομαι και σε άντρες και σε γυναίκες οδηγούς εννοείται) ...\n"Why we insure women only"\n"If men were women we' d insure them"\n"For insurance that speaks your language"\nΑφιερωμένο σε όλες τις γυναίκες οδηγούς με πολύ αγάπη!!!\nΔιαδόθηκε από mADman στις 10.2.11\nΕτικέτες 1st for women insurance\nποπο, ειδικά αυτή με την όπισθεν είναι ΖΟΥΠΕΡΟΤΕΡΗ όλων! :-)\n10 Φεβρουαρίου 2011 - 4:22 μ.μ.\n(όπως κατάλαβες ενθουσιάστηκα, χεχε)\nΝαι, κάτι ψιλιάστηκα :-)\nΤον 15-λογο τον διάβασες; Τον βρήκα πολύ insightful!


Ο Επικεφαλής των ΟΥΚάδων του Λ/Σ «Καίει» το Συντονιστικό…Εντοπίσαμε τους πρώτους νεκρούς πριν βραδιάσει!! (video) Ο Επικεφαλής των ΟΥΚάδων του Λ/Σ «Καίει» το Συντονιστικό…Εντοπίσαμε τους πρώτους νεκρούς πριν βραδιάσει!! (video) | Epirusblog.gr | Ιωάννινα Ήπειρος Ελλάδα\nΟ Επικεφαλής των ΟΥΚάδων του Λ/Σ «Καίει» το Συντονιστικό…Εντοπίσαμε τους πρώτους νεκρούς πριν βραδιάσει!! (video)\nΤο πρώτο πράγμα που είδαμε είπε ο Επικεφαλής των ΟΥΚ Δ. Μπαλτάκος, ήταν εκατοντάδες κόσμου μέσα στη θάλασσα και στην παραλία.\nΠαρόλα αυτά στις 11.30 το βράδυ, στην ενημέρωση του πρωθυπουργού στο Χαλάνδρι, ουδείς μίλησε για θύματα. Μιλούσαν για κάποια σπίτια που καίγονταν και για λίγους ανθρώπους που ήταν σε ένα λιμανάκι\n. Μολονότι όπως σύμφωνα με τον κ. Μπαλτάκο, η πολιτική και η φυσική του ηγεσία είχαν αμέσως ενημερωθεί, στο συντονιστικό ουδείς γνώριζε (ή ουδείς μίλησε) για την υπάρξη νεκρών.\nΣτην επιχείρηση, όπως είπε, πήραν μέρος και έξι άνδρες της ομάδας ΔΙ.ΑΣ της Αστυνομίας που είχαν φτάσει μέσα από τις φλόγες στην παραλία και αυτοί με αυτοθυσία βοήθησαν τον αποκλεισμένους στην παραλία της κολάσεως να επιβιβαστούν στα φουσκωτά.


Το ERTFLIX τιμά τον Ντιέγκο Μαραντόνα: Τα ματς με Αγγλία, Βέλγιο, Γερμανία από το Mexico ‘86 | sport365 Καλαμάτα\nΗ ΠΟΡΕΙΑ ΠΡΟΣ ΤΗΝ ΚΟΡΥΦΗ ΤΟΥ ΚΟΣΜΟΥ – ΔΙΑΘΕΣΙΜΑ ΚΑΙ ΜΕΣΩ ΔΙΑΔΥΚΤΙΟΥ\nΗ δωρεάν ψηφιακή πλατφόρμα της δημόσιας τηλεόρασης, με ένα ειδικό αφιέρωμα, τιμά το είδωλο της μπάλας μεταδίδοντας τρεις αγώνες του Παγκόσμιου Κυπέλλου που διεξήχθη στο Μεξικό το 1986 και στους οποίους ο Αργεντίνος σταρ μάγεψε τους πάντες.\n22 Iουνίου. Ένας από τους σημαντικότερους αγώνες του Παγκόσμιου Κυπέλλου «MEXICO 86» πρόκειται να ξεκινήσει. Αργεντινή – Αγγλία.\nΤο παρελθόν μεταξύ των δύο χωρών τόσο αθλητικά όσο και πολιτικά (είχαν περάσει μόλις τέσσερα χρόνια από τον πόλεμο στα Φόκλαντ), δημιουργεί μια ηλεκτρισμένη ατμόσφαιρα.\nΤα 90’ συγκλονιστικά λεπτά στο στάδιο «Αζντέκα», της Πόλης του Μεξικού, θα μείνουν στην ιστορία για το απίθανο γκολ του Αργεντίνου κατά της Αγγλίας, αλλά και της ξέφρενης πορείας του προς το τέρμα του αντιπάλου του, που είχε προηγηθεί. Εκείνο το βράδυ, η ιστορία έγραψε τρεις λέξεις: Ντιέγκο Αρμάντο Μαραντόνα.\nΟ μεγάλος τελικός του 13ου Παγκόσμιου Κυπέλλου βρίσκει στο γήπεδο την ενθουσιώδη ενδεκάδα της Αργεντινής κόντρα στους Γερμανούς. Η έδρα γνώριμη. Είναι το γήπεδο όπου ο Μαραντόνα έδωσε τις δικές του «παραστάσεις» στους δύο προηγούμενους αγώνες.\nΟι Γερμανοί το ξέρουν και μαρκάρουν σκληρά. Όμως, το ρόδι σπάει στο πρώτο ημίχρονο, από την κεφαλιά του αμυντικού, Μπράουν.\nΤα τέσσερα γκολ, που θα ακολουθήσουν, επρόκειτο να στολίσουν, εκείνη τη βραδιά, με ένα από τα ομορφότερα παιχνίδια της διοργάνωσης. Η νίκη ήρθε με μια μαγική μπαλιά, στο 83ο λεπτό, από τον άνθρωπο που χάραξε την πορεία της Αργεντινής με «χρυσά γράμματα» στην ιστορία του Παγκόσμιου Κυπέλλου. Το τρόπαιο που θα σήκωνε ο Μαραντόνα, λίγο αργότερα, στον ουρανό του Μεξικού, θα είχε το ίδιο χρώμα.\nΣτο ίδιο αφιέρωμα μπορείτε να δείτε απόσπασμα της συνέντευξης που έδωσε ο Ντιέγκο Μαραντόνα, το 2005, στην ΕΡΤ και στην Αλεξάνδρα Πασχαλίδου, καθώς και ρεπορτάζ από την επίσκεψή του στο γήπεδο «Καραΐσκάκης» για πάρει την κάρτα μέλους του Ολυμπιακού και την ερυθρόλευκη φανέλα με το νούμερο «10».\nΗ επίσκεψη του συνέπεσε με τον αγώνα πρωταθλήματος μεταξύ του Ολυμπιακού και του Ηρακλή, που έληξε 1-0 υπέρ των ερυθρόλευκων.\n• Υπενθυμίζεται ότι το ERTFLIX είναι δωρεάν διαθέσιμο στο https://www.ertflix.gr και με το κόκκινο κουμπί από τις smart τηλεοράσεις σας, καθώς και σε κινητά και tablets με τις δωρεάν ERTFLIX εφαρμογές που έχουν δημιουργηθεί για iOS, Android και κινητά Huawei. Ακόμη, είναι διαθέσιμο πλέον και για τις Samsung τηλεοράσεις της τελευταίας 5ετίας, αφού κατεβάσετε το ειδικό App Ertflix.\nσχετικα θεματαERTFLIXαφιέρωμαΕΡΤΜαραντόναΜουντιάλ 1986Παγκόσμιο Κύπελλο


ΕΛΛΗΝΙΚΗ ΠΑΡΑΔΟΣΗ - ΜΑΚΕΔΟΝΙΑ: ΝΑΟΥΣΑ - ΑΠΟΚΡΙΑ 2014\nΝΑΟΥΣΑ - ΑΠΟΚΡΙΑ 2014\nΠλατεία Καρατάσου, ώρα 18:30:Παιδικό αποκριάτικο πάρτι με μουσική, κλόουν, ξυλοπόδαρους κ.ά. Ακολουθεί αποκριάτικο γλέντι με παραδοσιακούς χορούς. Συμμετέχουν οι Λαογραφικοί Σύλλογοι Νάουσας: «Λύκειο Ελληνίδων», «Πυρσός», «Σύλλογος Βλάχων», Όμιλος Περιβάλλοντος και Πολιτισμού «Αράπιτσα», «Εύξεινος Λέσχη Ποντίων» και ο Σύλλογος «Φίλοι του Καρναβαλιού».\nΠεριοχή «Μπατάνια», ώρα 18:00: Γλέντι με τον Όμιλο Γενίτσαροι και Μπούλες και τον Σύλλογο «Φίλοι του Καρναβαλιού». Ακολουθεί πατινάδα στους δρόμους της πόλης.\nΠαραδοσιακό κτήριο Ομίλου «Γενίτσαροι και Μπούλες», πρώην σησαμοτριβείο «Μάκη», περιοχή «Μπατάνια», ώρα 09:00: Το Ντύσιμο και το μάζεμα του μπουλουκιού.\nΔρώμενο «Μπούλες»: Ελεύθερη πορεία των μπουλουκιών στην πόλη χωρίς τον πρόσωπο.\nΔημοτική Ενότητα Ανθεμίων, περιοχή «Ρουντίνα» Επισκοπής, ώρα 10:00:«Κούλουμα» με φασολάδα, λαγάνα, σαρακοστιανά και πλούσιο μουσικοχορευτικό πρόγραμμα.\nΔημοτική Ενότητα Ειρηνούπολης, περιοχή «Ροδίνα» Αγγελοχωρίου, ώρα 10:00:«Κούλουμα» με φασολάδα, λαγάνα, σαρακοστιανά και πλούσιο μουσικοχορευτικό πρόγραμμα.\nΠεριοχή «Σπηλαίου», ώρα 11:00: Πατινάδα και χοροί με τη συμμετοχή όλων των μπουλουκιών «Μπούλες». Προσφέρονται ξινόμαυρο κρασί, ναουσαίικες πίτες και σιροπιαστά γλυκά.\n- 20 Φεβρουαρίου - 3 Μαρτίου: Εικαστική έκθεση: Αποτύπωση δρώμενου «Μπούλες» σε ξύλο. Εστιατόριο «Σούρα Σούπα & Καφές».\n- 20 Φεβρουαρίου - 3 Μαρτίου, Δημοτική Βιβλιοθήκη: Παρουσίαση παραδοσιακών στολών από την Κων/πολη και την Μικρά Ασία. Διοργάνωση: Σύλλογος Κων/πολιτών και Μικρασιατών και φίλων αυτών Νάουσας «Άξιον Εστί»\nΑναρτήθηκε από Χρήστος Ζάλιος στις 6:23 μ.μ.\nΕτικέτες ΑΠΟΚΡΙΕΣ, ΖΑΛΙΟΣ, ΝΑΟΥΣΑ, ZALIOS